title: Esko Oikarinen

text: Esko Oikarinen syntyi kirvesmies Lauri Oikarisen ja Linnea Kemppaisen perheeseen. Hänen puolisonsa vuodesta 1970 on toimialajohtaja Kerttu Pyykkönen. Oikarinen tuli ylioppilaaksi 1968 ja valmistui oikeustieteen kandidaatiksi Helsingin yliopistosta 1971, varatuomarin arvon hän sai 1974. Oikarinen oli Kajaanin tuomiokunnan notaari 1973, käräjätuomari 1976–1981, kihlakuntatuomari 1990–1993 ja käräjäoikeuden laamanni 1993–1997. Itä-Suomen hovioikeuden esittelijänä Oikarinen toimi 1973–1975, Pieksämäen tuomiokunnan käräjätuomarina 1975–1976 ja Rovaniemen hovioikeuden hovioikeusneuvoksena 1981–1989. Hovioikeuden presidentiksi hänet nimitettiin 1997. Oikarinen jäi eläkkeelle vuonna 2013, hänen seuraajakseen valittiin 1.1.2014 alkaen Marianne Wagner-Prenner.


title: Trials 2: Second Edition

text: Trials 2 on suomalaisen RedLynxin kehittämä ja julkaisema ajopeli. Peli on julkaistu Windows-alustalle vuonna .


title: Trials 2: Second Edition

text: Pelissä on läpäistävissä yli 60 rataa moottoripyörällä. Tavoitteisiin kuuluu mm. ajaa mahdollisimman nopeasti, keulia mahdollisimman pitkälle tai tehdä voltteja mahdollisimman paljon. Päivitysten myötä peli on myös suomenkielinen.


title: Trials 2: Second Edition

text: Pelin uudistuksiin kuuluu lisätty ennätyslista-ominaisuus.


title: Trials 2: Second Edition

text: Peli sai IGN:n arvostelussa arvosanaksi 8.0/10.


title: Ed Powers

text: Mark Arnold Krinsky eli Ed Powers (s. 25. lokakuuta 1954) on yhdysvaltalainen pornoelokuvien ohjaaja, tuottaja ja näyttelijä. Hänet tunnetaan varsinkin "Dirty Debutantes" -sarjasta, jonka parissa hän on työskennellyt 1980-luvun lopulta.


title: Ed Powers

text: Powers on myös juontanut seksiaiheista radio-ohjelmaa "Bedtime Stories". Pitkä ura alalla on tuonut hänelle paikan AVN Hall of Famessa.


title: Howard Reig

text: Howard Reig (31. toukokuuta 1921 – 12. marraskuuta 2008) oli yhdysvaltalainen televisio- ja radiopersoona. Hän toimi vakituisena uutistenlukijana "NBC Nightly News" -ohjelmassa vetäytymiseensä vuonna 2005. Hänen ääntään kuitenkin käytettiin vielä joulukuuhun 2007, jolloin seuraajaksi nimitettiin näyttelijä Michael Douglas.


title: Howard Reig

text: Kaikkiaan Reig työskenteli NBC:lle ja General Electricille reilusti yli puolen vuosisadan ajan.


title: Labyrintti (vuoden 1986 elokuva)

text: Labyrintti ("Labyrinth") on vuonna 1986 ilmestynyt fantasiaelokuva, joka jäi Jim Hensonin viimeiseksi suureksi ohjaustyöksi. Elokuvan pääosia näyttelivät tuolloin 16-vuotias Jennifer Connelly ja muusikko David Bowie. Elokuvan tuotti George Lucas ja sen yhtenä käsikirjoittajana oli Monty Python -yhteyksistään tunnettu Terry Jones.


title: Labyrintti (vuoden 1986 elokuva)

text: Elokuva sai ristiriitaisia arvosteluja, mutta siitä on tullut kulttiklassikko.


title: Labyrintti (vuoden 1986 elokuva)

text: Elokuva kertoo peikkokuninkaasta (David Bowie), joka on rakastunut Sarah-nimiseen nuoreen tyttöön (Jennifer Connelly). Peikkokuningas Jareth kidnappaa poikavauvan todellisuudesta omaan valtakuntaansa, tarkoituksenaan houkutella pojan vahdiksi jätetty Sarah omaan valtakuntaansa. Sarah lähtee hakemaan veljeään takaisin, ja Jareth antaa hänelle 13 tuntia aikaa ratkaista labyrintti, jonka keskellä odottaa peikkokuninkaan linna, jossa peikkokuningas pitää Sarahin veljeä. Matkan varrella Sarah tutustuu useisiin erilaisiin olentoihin, joista osa on ystäviä ja osa Jarethin apulaisia.


title: Jekaterinburgin metro

text: Jekaterinburgin metro () on Jekaterinburgissa Venäjällä sijaitseva metrojärjestelmä, joka käsittää yhden linjan. Metron rakennustyöt aloitettiin 1980-luvulla ja metro avattiin käyttöön 26. huhtikuuta 1991. Se oli kolmastoista ja viimeinen metrojärjestelmä, joka avattiin entisessä Neuvostoliitossa. Kaksi muuta linjaa on suunnitteilla.


title: Agostino Cacciavillan

text: Agostino Cacciavillan (s. 14. elokuuta 1926) on italialainen kirkonmies. Hän johti vuosina 1998–2002 Pyhän istuimen omaisuudenhallintoa.


title: Agostino Cacciavillan

text: Cacciavillan sai pappisvihkimyksensä 26. kesäkuuta 1949. Hän on uransa aikana hoitanut useita Vatikaanin diplomaattisia virkoja ja toiminut Amiternumin titulaariarkkipiispana. Hänestä tehtiin 21. helmikuuta 2001 kardinaali, joten hän osallistui uuden paavin valintaan vuoden 2005 konklaavissa.


title: Agostino Cacciavillan

text: Täytettyään 80 vuotta elokuussa 2006 Cacciavillan menetti mahdollisuutensa äänestää tulevissa konklaaveissa. 1. maaliskuuta 2008 hänestä tuli kardinaaliprotodiakoni.


title: Victor

text: Victor on latinalaisperäinen miehen nimi, joka tarkoittaa "voittajaa". Nimeä on käytetty läpi historian eri puolilla maailmaa. Joissakin maissa kuten Saksassa ja Pohjoismaissa se esiintyy muutamissa maissa myös muodossa "Viktor", jota suomen kielessä käytetään myös nimen venäläisen vastineen (Виктор) translitteraationa. Nimen suomenkielinen vastine on Vihtori.


title: Victor

text: Suomenruotsalaisen ja vuodesta 2020 lähtien myös suomenkielisen kalenterin mukaan Viktorin nimipäivä on 22. maaliskuuta, samoin kuin Vihtorin suomenkielisessä kalenterissa. Vuoden 2009 loppuun mennessä nimi Viktor on Suomessa annettu 11 739 miehelle sekä noin kymmenelle ennen vuotta 1920 syntyneelle naisellekin. Muodossa Victor nimi on annettu 1857 henkilölle, jotka kaikki ovat miehiä.


title: Victor

text: Nimen naispuolinen vastine on Victoria tai Viktoria.


title: Avonjoki (Uusi-Seelanti)

text: Avonjoki () virtaa Christchurchin kaupungin läpi Uuden-Seelannin Eteläsaarella ja laskee Pegasuksenlahteen lähellä Sumnerin kyläntapaista esikaupunkia. Se nimettiin vuonna 1848 Falkirkissa, Skotlannissa sijaitsevan Avon-joen mukaan. Maorin kielellä joki tunnetaan joko nimellä "Otakaro" tai "Putare Kamutu". Christchurchin keskustan alueella järjestetään turisteille soutumatkoja gondoleilla.


title: Labyrinth

text: Labyrinth voi tarkoittaa:


title: Joost Posthuma

text: Joost Posthuma (s. 8. maaliskuuta 1981 Hengelo) on alankomaalainen maantiepyöräilijä, joka kilpaili ammattilaisena 2004–2012. Hän edusti Rabobank-tallia 2004–2010, jonka jälkeen siirtyi luxemburgilaiseen Team Leopard-Trek -joukkueeseen 2011 sekä edelleen RadioShack-Nissan-Trekiin 2012. Hän oli parhaimmillaan etappikilpailuissa ja aika-ajossa.


title: Radio Corporation of America

text: Radio Corporation of America (RCA) oli yhdysvaltalainen vuosina 1919–1986 toiminnassa ollut radiolaitteita valmistanut yritys. Sen perusti General Electric Yhdysvaltain hallituksen pyynnöstä, tarkoituksena säilyttää radiolaitepatentteja yhdysvaltalaisessa omistuksessa. Itsenäinen yritys RCA:sta tuli 1930-luvulla. Vuonna 1986 yrityksen alkuperäinen perustaja General Electric hankki sen takaisin omistukseensa. RCA-tuotemerkki on nykyään ranskalaisen Thomson SA:n omistuksessa, joka lisensoi sitä muiden yritysten käyttöön.


title: Radio Corporation of America

text: Yrityksellä oli myös tietotekniikkaan liittyviä tuotteita kuten BIZMAC, RCA 501 ja RCA Spectra 70 -tietokoneet sekä RCA 1802 mikroprosessori. Vuonna 1971 tietokoneosasto myytiin Sperry Randille.


title: Radio Corporation of America

text: Yhtiö julkaisi myös lyhytikäisen RCA Studio II pelikonsolin.


title: Zvečan

text: Zvečan (, tai "Zveçani") on kaupunki ja kunta Kosovossa Mitrovican piirissä. Kaupungissa eli noin 16 600 ihmistä vuonna 2006. Näistä 350 oli albaaneja, kun heidän määränsä oli vielä tammikuussa 1999 ollut 2 261. Selvä enemmistö asukkaista on serbejä.


title: Victor Talking Machine Company

text: Victor Talking Machine Company (1901−1929) oli yhdysvaltalainen yhtiö, joka oli elinaikanaan Yhdysvaltojen johtava gramofonien ja gramofonilevyjen tuottaja ja eräs alan merkittävimmistä yhtiöistä maailmassa. Sen päämaja oli New Jerseyn Camdenissa. Yhtiön perusti Eldridge R. Johnson.


title: Victor Talking Machine Company

text: Victor Talking Machine Companyn levymerkki Victor Records tuotti lukuisia levytyksiä vuodesta 1901 alkaen. Vuodesta 1902 lähtien levymerkin levyetikeissä oli Nipper-terrieri (His Master's Voice). Victor omisti tavaramerkin oikeudet Yhdysvalloissa ja Latinalaisessa Amerikassa.


title: Victor Talking Machine Company

text: Johnson myi vuonna 1926 osakkeensa yrityksestä pankkiiriliike Seligman & Spyerille, joka myi osakkeet edelleen vuonna 1929 Radio Corporation of Americalle. Tästä muodostui Radio-Victor Division of the Radio Corporation of America ja levymerkki RCA Victor.


title: Maxime Du Camp

text: Maxime Du Camp (8. helmikuuta 1822 Pariisi, Ranska – 9. helmikuuta 1894) oli ranskalainen kirjailija, valokuvaaja ja Ranskan akatemian jäsen.


title: Maxime Du Camp

text: Maxime Du Camp oli menestyvän kirurgin poika. Valmistuttuaan yliopistosta, hän tyydytti voimakasta matkusteluhaluaan, joka tuli hänelle isän perintönä. Du Camp matkusteli Euroopassa ja itämaissa vuosien 1844 ja 1845 välisenä aikana ja lähti jälleen matkoilleen vuosien 1849 ja 1851 väliseksi ajaksi yhdessä Gustave Flaubertin kanssa. Palattuaan kotimaahansa Du Camp kirjoitti matkoillaan karttuneista kokemuksista.


title: Maxime Du Camp

text: Vuonna 1853 hänestä tuli Kunnialegioonan upseeri. Du Camp palveli vapaaehtoisena Garibaldin kanssa vuonna 1860, ja teki selkoa näistä kokemuksistaan teoksessaan "Expédition des deux Siciles" (1861). Vuonna 1870 hänet asetettiin ehdolle senaatiin, mutta toisen tasavallan romahtaminen ehkäisi hänen läpimenonsa. Hänet valittiin jäseneksi Ranskan akatemiaan vuonna 1880. Pääsyyksi akatemiaan valitsemiseen on esitetty Du Campin Pariisin kommuunin historiasta kertovan teoksen "Les Convulsions de Paris" (1878–1880) julkaisemista.


title: Maxime Du Camp

text: Du Camp kirjoitti merkittävän teoksen pariisilaisesta elämästä, "Paris, ses organes, ses fonctions, sa vie dans la seconde moitié du XIX siècle" (1869–1875). Hän julkaisi myös useita kirjoituksia yhteiskunnallisista kysymyksistä. Hänen teoksensa "Souvenirs littéraires" (2 vols., 188 21883) sisältää runsaasti tietoa aikalaiskirjailijoista, erityisesti Gustave Flaubertista, joka oli Du Campin pitkäaikainen ja hyvä ystävä.


title: Maxime Du Camp

text: Du Camp oli eräs varhaisista amatöörivalokuvaajista, jonka matkakirjat olivat eräitä ensimmäisiä valokuvin kuvitetuista teoksista.


title: Maxime Du Camp

text: Maxime Du Camp kuoli vuonna 1894 ja hänet haudattiin Cimetière de Montmartrelle Pariisiin.


title: Maxime Du Camp

text:
Lukuisia matkakertomuksia:
Taidekritiikkejä:
Romaaneja:
Kirjallisia tutkielmia:


title: Upernavik

text: Upernavik on pieni kaupunki Grönlannin länsirannikolla. Upernavikin kunnassa asuu noin 3 000 ihmistä, joista kaupungissa 1 144 (2004) ja loput kunnan kymmenessä muussa asutuskeskuksessa. Nykyisin kaupunki on osa Qaasuitsupin kuntaa. Kaupunki perustettiin vuonna 1772.


title: Upernavik

text: Air Greenland lentää Upernavikiin.


title: Future Echoes of the Past

text: Future Echoes of the Past on Uriah Heepin vuonna 2000 julkaistu livealbumi.


title: Future Echoes of the Past

text: CD 1


title: Future Echoes of the Past

text: CD 2


title: Christine Orban

text: Christine Orban (s. 3. lokakuuta 1954) on ranskalainen kirjailija.


title: Christine Orban

text: Orban vietti lapsuutensa Casablancassa Marokossa ja kuvasi tätä aikaa omaeläkerrallisessa esikoisteoksessaan "Les Petites filles ne meurent jamais", joka ilmestyi vuonna 1986 nimellä Christine Rheims. Toinen teos "L'âme sœur" ilmestyi vuonna 1998, minkä jälkeen hän on julkaissut tasaiseen tahtiin. Muita Orbanin tunnettuja teoksia ovat muun muassa "J' étais l'origine du monde" (2000), "Fringues" (2002), "Mélancolie du dimanche" (2004) ja "Petites phrases pour traverser la vie en cas de tempête... et par beau temps aussi" (2007). Orbanin teokset sisältävät runsaasti omaeläkerrallista aineistoa.


title: Bernard Teyssèdre

text: Bernard Teyssèdre on ranskalainen taidehistorian professori ja kirjailija, joka on syntynyt vuonna 1930.


title: Bernard Teyssèdre

text: Teyssèdre on kirjoittanut romaaneja ja tieteellisiä muun muassa taidehistoriaa ja estetiikaa ja geologiaa käsitteleviä teoksia.


title: Bernard Teyssèdre

text: Tunnettuja Teyssèdren teoksia ovat muun muassa Gustave Courbet'n kuuluisaa maalausta "L’Origine du monde" ("Maailman alkuperä") (1866) käsittelevä romaani "Le roman de l'Origine", jonka ensimmäinen painos ilmestyi vuonna 1996 ja uusittu laitos vuonna 2007.


title: SS-Stabsscharführer

text: SS-Stabsscharführer oli Waffen-SS:n käyttämä virkanimi, joka myönnettiin yleensä yksikkönsä virkaiältään vanhimmalle aliupseerille. Virkanimi vastaa suurin piirtein komppanian vääpeliä. Se oli käytössä vuodesta 1938 toisen maailmansodan loppuun asti.


title: SS-Stabsscharführer

text: SS-Stabsscharführer ei ollut varsinainen sotilasarvo, vaan virkanimi, jonka saajan täytyi olla vähintään Unterscharführerin arvon omaava aliupseeri. Stabsscharführeriä puhuteltiin joko Stabsscharführeriksi tai varsinaisen arvonsa mukaisesti. Virkanimi oli pelkästään Waffen-SS:n, ei Allgemeine SS:n käytössä.


title: SS-Stabsscharführer

text: Arvomerkkinä olivat normaalit aliupseerin kaulusarvolaatat, mutta Stabsscharführerillä oli lisäksi alas osoittava hakanen vasemmassa hihassa, ilman mustaa tai muun väristä keskustaa.


title: Xiben kieli

text: Xiben kieli on tunguusikieli, jota puhuvat Kiinan Xinjiangissa asuvat xibet. Xibe ja mantšun kieli ovat keskenään ymmärrettäviä ja joidenkin sinologien mukaan (esim. Jerry Norman) xibe on mantšun murre, kun taas jotkut pitävät sitä erillisenä kielenä. Xibe poikkeaa mantšun kielestä mm. siinä, että siinä on kahdeksan vokaalia, kun taas mantšussa on vain kuusi vokaalia. Myös morfologia poikkeaa mantšun vastaavasta ja vokaalisointujärjestelmä on monimutkaisempi. Lisäksi xibessä on vähemmän kiinalaisperäisiä lainasanoja kuin mantšussa. Xibeä kirjoitetaan xiben kirjaimistolla, joka juontaa juurensa mantšun kirjaimistosta.


title: Xiben kieli

text: Qapqalin xibejen autonomisessa piirikunnassa oli vuonna 1998 kahdeksan koulua, jossa opetetaan xibeä. Koulukieli on näissä kouluissa siis kiina, mutta xiben kielen oppitunnit ovat pakollisia. Vuodesta 1946 lähtien on julkaistu myös maailman ainoaa xibenkielistä sanomalehteä, Qapqal Newsiä. Qapqalissa xibeä käytetään myös radiossa (15 minuuttia per päivä) ja televisiossa (15-30 minuutin pituisissa tv-ohjelmissa, joita näytetään 1-2 kertaa kuukaudessa). Sitä opetetaan myös toisena kielenä Ili kazakkien autonomisessa prefektuurissa sijaitsevassa Ilin normaaliyliopistossa. Qapqalin piirikunnassa on käynyt myös mantšun kielen harrastelijoita, joita kiinnostaa vierailla alueella, jossa mantšulle (joka on siis sammumassa) läheistä sukua olevaa kieltä puhutaan ihmisten äidinkielenä.


title: Office of Strategic Services

text: Office of Strategic Services (OSS) oli vuosina 1942–1945 toiminut, CIA:ta edeltänyt sotilastiedusteluun keskittynyt Yhdysvaltojen tiedustelupalvelu.


title: Office of Strategic Services

text: OSS perustettiin toisen maailmansodan aikana, vuonna 1942, presidentti Franklin D. Rooseveltin määräyksellä. Syynä OSS:n perustamiselle oli amerikkalaisen tiedustelun hajanaisuus. Hallinnon eri tasoilla, mm. ulkoasiainministeriöllä, valtiovarainministeriöllä, armeijalla ja laivastolla, oli omaa tiedustelutoimintaa, johon ei ollut kenelläkään yksittäisellä toimijalla kokonaiskontrollia. Tiedustelutoiminnan katsottiin olevan huonosti johdettua ja puutteellista sota-ajan vaatimuksiin nähden. OSS oli aiemmista amerikkalaisista tiedusteluyksiköistä poiketen oma itsenäinen organisaationsa. OSS kuitenkin vastasi toiminnastaan aselajikomentajien neuvostolle (engl. Joint Chiefs of Staff).


title: Office of Strategic Services

text: OSS:n virallisena tehtävänä oli kerätä ja analysoida sellaista tietoa, jota aselajikomentajien neuvosto tarvitsi, sekä toteuttaa sellaisia erikoisoperaatioita, jotka eivät kuuluneet minkään muun Yhdysvaltain liittovaltion elimen tehtäviin.


title: Office of Strategic Services

text: OSS toimitti sodan aikana Yhdysvaltain hallinnon päätöksentekijöille tiedustelutietoa. OSS:n operaatioihin liittyvää toimintaa olivat mm. vastarintaliikkeiden avustaminen, propaganda, vakoilu, soluttautumistoiminta ja sodan jälkeisen tilanteen suunnittelu.


title: Office of Strategic Services

text: OSS jakautui sen organisaatiokaavion mukaisesti yhteentoista pääyksikköön. Lisäksi organisaatioon kuului pääyksiköitä tukevia toimintaryhmiä.


title: Office of Strategic Services

text:
Pääyksiköitä olivat:
Pääyksiköitä tukevia toimintaryhmiä olivat muun muassa:


title: Office of Strategic Services

text: CIA:n julkistamien tietojen mukaan OSS osti vuoden 1944 lopulla sisällöltään tuntemattomia (unidentified) Neuvostoliiton kryptografisia asiakirjoja Suomesta pois muuttaneilta Suomen armeijan sotilasarvoltaan upseeritasoisilta kryptoanalyytikoilta. OSS:n suorittama asiakirjojen ostaminen liittyi laajempaan Venona-projektiin. On esitetty, että OSS:n ostamaan materiaaliin olisi kuulunut osittain palanut koodikirja, jonka suomalaiset joukot olivat löytäneet Neuvostoliiton Petsamon konsulaatista kesäkuussa 1941.


title: Office of Strategic Services

text: Ostetut asiakirjat kuitenkin palautettiin pian venäläisille Yhdysvaltain ulkoministeri Edward P. Stettiniuksen suositeltua presidentti Rooseveltille, että asiakirjojen palauttaminen olisi Yhdysvaltain edun mukaista. CIA:n Venona-projektia koskevassa julkisessa raportissa kuitenkin todetaan tekstin alaviitteen 33 kohdassa, että OSS:n pääjohtaja kenraalimajuri William J. Donovan on saattanut kopioida (tai kopioituttaa) asiakirjat ennen niiden palauttamista. Tosin raportissa mainitaan, että Yhdysvaltain maavoimien Signaalitiedustelupalvelun arkistoista ei löydy näyttöä kopioinnista, eikä CIA:n ja NSA:n arkistoistakaan löydy tietoa kopioinnista.


title: Office of Strategic Services

text: Joka tapauksessa Neuvostoliiton Petsamon konsulaatista suomalaisten löytämät asiakirjat ovat päätyneet amerikkalaisille tiedusteluelimille, koska NSA:n avattua arkistojaan 1990-luvun puolivälissä salaisiksi ei enää luokitella asiakirjoja "NR 3702 CBTM13 20287A 19410530 Papers found in USSR consulate at Petsamo" NSA:n nettisivun mukaan Petsamosta löytynyt venäläisten koodikirja oli päätynyt amerikkalaisille tiedusteluelimille Yhdysvaltain maavoimien signaalitiedustelun everstiluutnantti Paul Neffin saatua haltuunsa toisen maailmansodan loppupäivinä valokopion osittain palanesta koodikirjasta Natsi-Saksan ulkoministeriön signaalitiedustelun arkistosta, joka sijaitsi linnassa Saksin osavaltiossa.


title: Office of Strategic Services

text: Presidentti Harry S. Truman lakkautti OSS:n toisen maailmansodan päätyttyä 1945, ja sen yksiköt tehtävineen jaettiin ulkoasiainministeriölle ja puolustusministeriölle. Puolustusministeriössä kaksi entisen OSS:n yksikköä, Salaisen tiedustelun yksikkö ja Vastavakoiluyksikkö X-2, sulautettiin yhteen Strategic Services Unit (SSU) -nimikkeen alle. Strategic Services Unit ehti olla puolustusministeriön hallussa vain muutamia kuukausia ennen sen siirtämistä väliaikaiselle Central Intelligence Group (CIG) -organisaatiolle.


title: Office of Strategic Services

text: Vuonna 1947 kansallisella turvallisuuslailla (engl. National Security Act) perustettiin ensimmäinen amerikkalainen pysyvä rauhan ajan tiedustelupalvelu, keskustiedustelupalvelu CIA. CIA:n alaisuuteen siirrettiin sen perustamisen yhteydessä väliaikaiselta CIG-organisaatiolta Strategic Services -yksikkö, joka nimettiin uudelleen Office of Special Operations -yksiköksi. Tällä tavoin osaksi CIA:ta tuli useiden uudelleen nimeämisten ja uudelleen organisointien jälkeen kaksi entisen OSS:n yksikköä, Salaisen tiedustelun yksikkö ja Vastavakoiluyksikkö X-2.


title: Office of Strategic Services

text: CIA:n asema ja tehtävät eivät ole OSS:ään verrattuna täysin samanlaiset. CIA on asemaltaan siviilitiedustelupalvelu, kun OSS oli asemaltaan sotilastiedustelupalvelu.


title: Office of Strategic Services

text: CIA:n virallisena tehtävä on kerätä ja analysoida tiedustelutietoja ulkomaisista hallituksista, järjestöistä ja yksilöistä, ja raportoida niitä Yhdysvaltain hallinnon eri osille, jotta nämä voisivat tehdä päätöksiä kansallisen turvallisuuden toteuttamiseksi, sekä toteuttaa mahdollisesti muita sille uskottuja tehtäviä. OSS:n virallinen tehtävä tietojen keräämisen ja analysoinnin suhteen oli suppeampi liittyen ensi sijassa sotilaallisesti merkityksellisen tiedon toimittamiseen aselajikomentajien neuvostolle.


title: Office of Strategic Services

text: Eräs CIA:lle uskottu muu tehtävä on ollut salaisten operaatioiden toteuttaminen. Alun perin tämä tehtävä perustettiin kansallisen turvallisuusneuvoston (engl. The National Security Council) säädöksillä NSC 4 (1947) ja NSC 10/2 (1948). Siten salaisten operaatioiden toteuttaminen virallisesti kuuluu tai on kuulunut molempien tiedusteluelinten tehtäviin.


title: Office of Strategic Services

text: CIA:n myöhemmistä pääjohtajista OSS:n jäseniä ovat olleet:


title: Office of Strategic Services

text: Muita tunnettuja OSS:n jäseniä ovat olleet:


title: Office of Strategic Services

text: Fiktiivinen OSS:ssä toiminut henkilö on Indiana Jones (Henry Jones Jr.). Indiana Jones ja kristallikallon valtakunta -elokuvassa mainitaan, että Indiana Jones toimi OSS:n jäsenenä operaatioissa Tyynellä valtamerellä ja Berliinissä sekä saavutti everstin arvon. Toinen fiktiivinen OSS agentti on Karl Fairburne, joka on päähenkilö tietokonepelissä Sniper Elite, jossa hän estää Neuvostoliitton aikeita saada salaista aseteknologiaa Saksasta


title: Uussuomalainen

text: Uussuomalainen tarkoittaa vakituisesti Suomessa asuvaa maahanmuuttajaa. Termiä käytetään erottamaan pysyvästi Suomessa asuvat ulkomaalaistaustaiset henkilöt väliaikaisesti maassa oleskelevista. Uussuomalainen kuvaa maahanmuuttajien jälkeläisiä paremmin kuin termi 'maahanmuuttaja', joka on ristiriitainen puhuttaessa ihmisistä, jotka ovat eläneet koko elämänsä Suomessa ja ovat vain syntyneet muualta maahan muuttaneiden perheeseen.


title: Uussuomalainen

text: Uussuomalaiseksi luettavia asukkaita Suomessa ei ole laskettu, mutta heitä löytyy seuraavista tilastoista vuodelta 2008


title: Uussuomalainen

text: Monet ensimmäisen ja toisen polven maahanmuuttajat ovat tunnettuja kulttuurivaikuttajia Suomessa. Uussuomalaisia kirjailijoita ovat mm. Toivo Flink, Neil Hardwick, Alexis Kouros, Zinaida Lindén, Harri István Mäki, Hella Wuolijoki, Jutta Zilliacus, Arvi Perttu, Ranya Paasonen, Jim Thompson, Umayya Abu-Hanna ja Wilson Kirwa. Esimerkiksi kirjailija Sofi Oksanen käsittelee kirjoissaan ja näytelmissään näkymättömien uussuomalaisten naisten asemaa. Suomalaiseksi tai virolaiseksi hän ei halua itseään määritellä. Äidinkieli on kirjailijalle kuitenkin tärkeä.,


title: Uussuomalainen

text: Uussuomalaiset ovat ottaneet omakseen Maailma kylässä -festivaalin, joka sai alkunsa Vaasan Kehitysmaaseurassa 1980-luvun puolivälissä kansalaistoiminnassa syntyneestä Mahdollisuuksien torista, joka pian levisi ympäri Suomea. Uussuomalaiset ovat olleet kantavana voimana Mahdollisuuksien toreilla ja Maailma kylässä -festivaalissa alusta pitäen. Helsingin Mahdollisuuksien torista kasvoi ensimmäinen täysmittainen Maailma kylässä -festivaali vuonna 1995, josta on tullut suurin uussuomalaisten tapahtuma Suomessa.


title: Uussuomalainen

text: Monikulttuurisuuteen tutkijantyössään perehtynyt valtiotieteiden tohtori Iivi Anna Masso on arvostellut verkkolehti Uuden Suomen kolumnissaan termiä uussuomalainen sanahirviönä, jonka avulla puolueet vain värväävät maahanmuuttajaedustajia kalastelemaan maahanmuuttajien ääniä. Hänen mukaansa toisen polven suomalainen on suomalainen ja ”poliittisten puolueiden 'maahanmuuttajaosasto' kuulostaa juuri sellaiselta Kafkan apinahäkiltä, johon 'uussuomalaiset' laitetaan näytille samaan aikaan, kun oikeat ihmiset hoitavat oikeita asioita.”


title: Oberscharführer

text: Oberscharführer (lyh. Oscha, ) oli Saksan kansallissosialistisen työväenpuolueen puolisotilaallisten järjestöjen käyttämä arvo. Se oli käytössä vuodesta 1932 toisen maailmansodan loppuun asti.


title: Oberscharführer

text: Arvo tuli ensimmäiseksi SA-joukkojen käyttöön. Arvo siirtyi samalla myös SS:lle, koska järjestöjen hierarkkinen järjestelmä oli vielä sama. Pitkien puukkojen yönä 1934 SS kukisti väitetysti vallankaappausta natsi-Saksassa suunnitelleen SA:n, jonka rivit harvenivat nopeasti poliittisen vaikutusvallan myötä. Koska SS jäi järjestöistä voitolle, sen arvojärjestelmää muutettiin. Aiemmin Truppführer oli ollut Oberscharführeria korkeampi arvo, mutta nyt SS-Oberscharführer vastasi SA-Truppführeria.


title: Oberscharführer

text: SA-joukoissa Oberscharführer toimi ryhmänjohtajana. SS:n riveissä tehtävät vaihtelivat riippuen siitä palveliko Oberscharführer Allgemeine SS:a, Waffen-SS:a vai SS-Totenkopfverbändessä.


title: SHOK

text: SHOK eli strategisen huippuosaamisen keskittymä on suomalaisen yritysten, yliopistojen ja tutkimuslaitosten muodostaman yhteistyömuodon nimitys. SHOK:in tavoitteena on nopeuttaa tutkimustulosten hyödyntämistä ja siten ylläpitää kilpailukykyä yritysten ja yhteiskunnan kannalta tärkeimmillä aihealueilla. Toiminta on aloitettu vuonna 2008 ja vuoteen 2011 mennessä kyseisiä keskittymiä oli perustettu kuusi kappaletta.


title: SHOK

text: Sipilän hallitus linjasi toukokuussa 2015 hallituksen strategisessa ohjelmassa merkittävistä Tekesin avustusvaltuuksiin kohdistuvista leikkauksista ja Tekesin strategisten huippuosaamisen keskittymien julkisen rahoituksen vaiheittaisesta alasajosta .


title: SHOK

text: SHOK muodostuu yritysten ja tutkimusorganisaatioiden yhteisesti omistamasta tutkimusorganisaatiosta. Jokaisen SHOK:n toiminnasta vastaa voittoa tavoittelematon osakeyhtiö, jonka osakkaita ovat kyseisen SHOK:in aihealueen keskeiset yritykset, yliopistot ja tutkimuslaitokset . Osakeyhtiön osakkaat laativat SHOK:n tutkimusstrategian ja päättävät sen toteuttamisesta. Myös muut tahot voivat osallistua SHOK:n tutkimusohjelmiin ja hankkeisiin.


title: SHOK

text: SHOKien taustalla on tiede- ja teknologianeuvoston 27. kesäkuuta 2006 hyväksymä raportti strategisen huippuosaamisen keskittymien ja kansallisten infrastruktuurien kehittämisestä . Raportin mukaan Suomeen perustetaan kansainvälisiä tieteen, teknologian ja innovaatiotoiminnan strategisen huippuosaamisen keskittymiä elinkeinoelämän ja yhteiskunnan tulevaisuuden kannalta keskeisille osaamisen aloille.


title: SHOK

text: Julkiset rahoittajat kuten Tekes ja Suomen Akatemia ovat sitoutuneet SHOK:n pitkäjänteiseen rahoitukseen. Tekes on SHOK:n julkinen päärahoittaja. Tekesin kaikesta rahoituksesta suunnataan keskittymiin noin 20 prosenttia.


title: SHOK

text: SHOK:t vastaavat Euroopan komission 7. puiteohjemassa perustettujen European Technology Platformien temaattisia Joint Technology Initiative -projekteja, jotka pyörittävät yritysten ja komission rahoituksella alansa ohjelmia. Projektien pituus kasvaa jopa yli seitsemään vuoteen. SHOK:n aikajänne on noin 5-10 vuotta.


title: SHOK

text: Finnish Bioeconomy Cluster FIBIC Oy kehittää suomalaista bioteollisuutta. Sen toimitusjohtaja on Christine Hagström-Näsi.


title: SHOK

text: RYM Oy kehittää rakennusteollisuutta. Sen toimitusjohtaja on Ari Ahonen.


title: SHOK

text: CLEEN Oy (Cluster for Energy and Environment) on energia- ja ympäristöalan yritysten sekä tutkimuslaitosten vuonna 2008 yhdessä perustama SHOK . CLEEN Oy:n tehtävänä on koota suomalaista energia- ja ympäristöalan huippuosaamista entistä kilpailukykyisemmiksi kokonaisuuksiksi. CLEEN Oy:llä on omistajina kansainvälisiä yrityksiä, jotka harjoittavat Suomessa huomattavaa energia- ja ympäristöalan T&K –toimintaa sekä kansallisesti merkittävimmät tutkimusyhteisöt.


title: SHOK

text: FIMECC Oy on metallituotteet ja koneenrakennus -alan yritysten sekä tutkimuslaitosten vuonna 2008 yhdessä perustama strategisen huippuosaamisen keskittymä (SHOK). Yhtiö toimii tieteen, teknologian ja innovaation keskittymänä Suomen metalliteollisuuden ja koneenrakennuksen aloilla. FIMECC Oy:n tehtävänä on edesauttaa kone- ja metalliteollisuuden uudistumista.


title: SHOK

text: SalWe Oy on Espoossa kotipaikkaansa pitävä voittoa tavoittelematon terveyden ja hyvinvoinnin palveluyritys, joka perustettiin vuonna 2009 strategisen huippuosaamisen keskittymäksi (SHOK) koordinoimaan toimialan tutkimusohjelmia. Tavoitteena on rakentaa yhteistä osaamista ja kansainvälistä liiketoimintaa yritysten ja tutkimustahojen yhteistyöllä.


title: SHOK

text: DIGILE Oy on Espoossa kotipaikkaansa pitävä tieto- ja viestintäteollisuuden palveluyritys, joka perustettiin vuonna 2008 ensin nimellä Tivit Oy, strategisen huippuosaamisen keskittymäksi koordinoimaan toimialan tutkimusohjelmia.


title: SHOK

text: Yritys- ja tutkimusosapuolet ovat pääosin olleet tyytyväisiä SHOK-toimintaan . Kattavimmissa selvityksissä SHOK:eihin osallistuneet yritykset ovat toivoneet SHOK:eilta selkeämpiä tavoitteita ja kansainvälisyyttä . Kritiikkiä on esitetty siitä, että näkyviä tuloksia ei ole vielä tarpeeksi . Toisaalta SHOK:ien aikajänne on 5-10 vuotta, joten monia konkreettisia tuloksia on syytä odottaakin vasta myöhäisemmässä vaiheessa.


title: SHOK

text: Keväällä 2012 SHOK:ien toiminnasta suoritetaan laajempi arviointi . Se kritisoi energia- ja ympäristöalan ja rakennetun ympäristön SHOK:eja liian laajasta tutkimusohjelmasta ja väitti, että sama tutkimus syntyisi ilman SHOK:iakin. Raportissa kiinnitettiin huomiota, että metsäteollisuuden kiinnostus biotalous-SHOK:iin hiipuu ja tieto- ja viestintäteollisuuden SHOK:ista puuttuvat terävyys ja kunnianhimo, mutta toisaalta metallituotteiden ja koneenrakennuksen SHOK on lisännyt alan tutkimustoimintaa ja terveys- ja hyvinvointialan osalta SHOK on lisännyt alan verkostoitumista.


title: Franz Xaver Schwarz

text: Franz Xaver Schwarz (27. marraskuuta 1875 Günzburg, Baijeri, Saksa – 2. joulukuuta 1947) oli SS-Oberstgruppenführer ja kansallissosialistisen puolueen varainhoitaja lähes koko puolueen olemassa olon ajan.


title: Franz Xaver Schwarz

text: Schwarz syntyi leipurimestarin kahdeksanlapsiseen perheeseen. Hän kävi kansa- ja oppikoulun Günzburgissa. Vuonna 1899 hän meni naimisiin Berta Breherin kanssa. Hän työskenteli Günzburgin piirioikeudessa ja hänestä tuli notaari. Ensimmäisen maailmansodan alussa hän palveli vänrikkinä jalkaväessä, mutta hänet vapautettiin kenttäpalveluksesta ruoansulatuselimistön ongelmien vuoksi 1915.


title: Franz Xaver Schwarz

text: Vuonna 1922 Schwarz liittyi kansallissosialistiseen puolueeseen ja osallistui epäonnistuneeseen oluttupavallankaappaukseen seuraavana vuonna. Vuonna 1925 hänestä tehtiin puolueen päätoiminen varainhoitaja.


title: Franz Xaver Schwarz

text: Kansallissosialistisen puolueen noustua valtaan tammikuussa 1933 Schwarzista tuli Saksan valtiopäivien jäsen. Seuraavana vuonna Adolf Hitler antoi hänelle täydet valtuudet puolueen varojen hoitamiseen. Kesäkuussa 1933 Schwarz liittyi SS:ään ja heinäkuun alussa hänet nimitettiin SS-Obergruppenführeriksi (SS-kenraali). 20. huhtikuuta 1942 Hitlerin syntymäpäivänä Schwarz sai ylennyksen SS-Oberstgruppenführeriksi. Tämä arvo myönnettiin Schwarzin lisäksi vain kolmelle muulle. Vuoteen 1945 mennessä Schwarz oli kerännyt puolueen kassaan yli miljardi Saksan markkaa.


title: Franz Xaver Schwarz

text: Sodan viimeisinä päivinä Schwarz johti Volkssturm-yksikköä. Saksan antauduttua hän jäi vangiksi Yhdysvaltain asevoimille. Kuulustelujen ja terveysongelmiensa vuoksi Schwarz kuoli liittoutuneiden sotavankileirillä lähellä Regensburgia. Koska Schwarz oli polttanut kaikki puolueen varoja koskevat paperit ja koska hän kieltäytyi puhumasta kuulusteluissa, moni kansallissosialistisen puolueen rahoittaja jäi nimettömäksi. Hänet julistettiin kuolemansa jälkeen sotarikolliseksi oikeudenkäynnissä Münchenissä.


title: Andreas Carlgren

text: Andreas Carlgren (s. 8. heinäkuuta 1958 Upplands-Bro, Ruotsi) on Ruotsin keskustapuolueen poliitikko. 6. lokakuuta 2006 – 29. syyskuuta 2011 hän toimi Ruotsin ympäristöministerinä Fredrik Reinfeldtin hallituksessa.


title: Andreas Carlgren

text: Carlgren on ollut Keskustapuolueen nuorisojärjestön liittopuheenjohtaja vuosina 1984–1987, Ekerön kunnanhallituksen puheenjohtaja (kunnanneuvos) 1990–1994, puolueen varapuheenjohtaja 1992–2000 ja kansanedustaja 1994–1998. Tammikuusta 2000 lokakuuhun 2006 hän toimi Ruotsin integraatioviraston (Integrationsverket) johtajana.


title: Andreas Carlgren

text: Carlgren kertoi vuonna 1995 julkisesti olevansa homoseksuaali. Hän oli keskustapuolueen ensimmäinen julkisesti homoseksuaali korkea-arvoinen edustaja. Yhdessä Tobias Billströmin kanssa hän on myös Ruotsin ensimmäinen avoimesti homoseksuaalinen ministeri.


title: George Alec Effinger

text: George Alec Effinger (1947 Cleveland, Ohio – 2002 New Orleans, Louisiana) oli yhdysvaltalainen tieteiskirjailija.


title: George Alec Effinger

text: Kolme Effingerin tarinaa julkaistiin ensimmäisessä Clarion-kirjoitustyöpajan kokoelmassa. Hänen ensimmäinen romaaninsa "What Entropy Means to Me" vuodelta 1972 oli Nebula-palkintoehdokkaana. Varhaiskautenaan Effinger käytti myös useita salanimiä.


title: George Alec Effinger

text: Effinger oli 1970-luvun puolivälistä 1980-luvun puoliväliin naimisissa taiteilija Beverly K. Effingerin kanssa sekä muutamia vuosia ennen kuolemaansa tieteiskirjailija Barbara Hamblyn kanssa.


title: George Alec Effinger

text: Effingeriltä on suomennettu yksi romaani, "Kun painovoima pettää" ("When Gravity Fails", 1986, suom. Ossi Hiekkanen. TK-kustannus 1993). Teos oli Nebula-palkintoehdokkaana vuonna 1987 ja Hugo-palkintoehdokkaana vuonna 1988.


title: Hannelore Anke

text: Hannelore Anke (8. joulukuuta 1957 Bad Schlema) on saksalainen entinen uimari ja olympiavoittaja, joka edusti urallaan Itä-Saksaa. Hän voitti urallaan kaksi olympiakultaa, Montréalissa 1976 100 metrin rintauinnista sekä 4 × 100 metrin sekauintiviestistä.. Hän rikkoi urallaan kaksi maailmanennätystä, ja kolme Euroopan ennätystä.


title: Hannelore Anke

text: Anke voitti urallaan myös kolme maailmanmestaruutta, Calissa 1975. Siellä hän voitti kullat sekä 100 ja 200 metrin rintauinnit, kuten myös 4 × 100 metrin sekauintiviestistäkin. Kaksi vuotta aiemmin Belgradissa Anke oli jo voittanut 200 metrin rintauinnista hopeaa.


title: Hannelore Anke

text: Anke valittiin "International Swimming Hall of Famen" jäseneksi vuonna 1990. Itä-Saksan entinen joukkueenjohto ja valmentajat ovat myöhemmin kertoneet pakottaneensa Anken käyttämään dopingia, monen muun itäsaksalaishuipun ohella.


title: Santeri Rissanen

text: Aino Aleksanteri (Santeri) Rissanen (21. lokakuuta 1880 Iisalmi – 12. marraskuuta 1939 Iisalmi) oli suomalainen toimittaja, kansakoulunopettaja ja kirjailija joka käytti nimimerkkiä "Sav'ojan Samppa".


title: Santeri Rissanen

text: Rissasen vanhemmat olivat nimismies August Rissanen ja Laura Gustava Collan. Hän pääsi ylioppilaaksi Kemin yhteiskoulusta 1904 ja valmistui kansakoulunopettajaksi Kajaanin seminaarista 1906. Rissanen toimi Iisalmessa ilmestyneessä Salmetar-lehdessä aputoimittajana 1907-1909 ja päätoimittajana 1909-1911 sekä 1919-1928.


title: Santeri Rissanen

text: Rissanen oli kansakoulunopettajana Säämingin Vuoriniemessä 1911-1919 ja Iisalmessa 1921-1938. Hän opetti myös liikeapulaisten iltakoulussa, vapaassa opistossa ja Iisalmen keskikoulussa sekä toimi Iisalmen kansalaisopiston johtajana.


title: Santeri Rissanen

text: Rissanen oli naimisissa 1908-1937 prokuristi Alina Sofia Tervon kanssa.


title: Tom Egeland

text: Tom Egeland (s. 1959 Oslo) on norjalainen kirjailija. Hänen teoksiaan on julkaistu 18 kielellä. Egelandin kuuluisin teos on "Ympyrän pää" (2001).


title: Helli Hannula

text: Helli Kustaava Hannula (30. lokakuuta 1906 Iisalmen maalaiskunta – 16. helmikuuta 2005 Outokumpu) oli suomalainen kansakoulunopettaja ja lastenkirjailija.


title: Helli Hannula

text: Hannulan vanhemmat olivat työnjohtaja Oskar Hannula ja Anna Rönkä. Hän kävi keskikoulun ja suoritti 1926 Hämeenlinnan seminaarin sekä 1945 Raahen seminaarin. Hannula toimi kansakoulunopettajana Lapinlahdella 1927–1945, Iisalmen maalaiskunnassa 1945–1947, Kuusjärvellä 1947–1955 sekä Sonkajärvellä 1955–1968.


title: Norstedts Förlag

text: Norstedts Förlag on ruotsalainen kirjankustantamo. Kustantamon perusti 1823 Per Adolf Norstedt, ja se rekisteröitiin nimelle P. A. Norstedt & Söner. Se on nykyisin Ruotsin suurimpia kustannustaloja.


title: Norstedts Förlag

text: Yritys kuuluu rypääseen Norstedts Förlagsgrupp.


title: Lorraine Baines McFly

text: Lorraine Baines McFly on kuvitteellinen hahmo, joka esiintyy sivurooleissa "Paluu tulevaisuuteen" -elokuvatrilogiassa. Hahmoa esittää Lea Thompson.


title: Lorraine Baines McFly

text: Lorrainen syntyi vuonna 1938 Hill Valleyssa, Kaliforniassa. Hän oli vanhin Sam Bainesin ja Stella Bainesin lapsista. Heillä on 5 muuta lasta, "Milton" (s. 1942), "Sally" (s. 1947), "Toby" (s. 1949) sekä "Joey" (s. 1954).


title: Lorraine Baines McFly

text: Lorraine meni naimisiin George McFlyn kanssa ja he saivat kolme lasta, "David", "Linda" ja Marty McFly. Hän on esiintynyt trilogian kaikissa elokuvissa.


title: Unterscharführer

text: Unterscharführer (lyh. Uscha, ) oli SS:n arvo, joka oli käytössä 1934–1945. Se vastasi Wehrmachtin arvoa Unterfeldwebel ja Suomen armeijan arvoa alikersantti.


title: Unterscharführer

text: Keskitysleireillä jaetuista parakkialueista vastasi "Blockführer", jonka SS-arvo oli yleensä SS-Unterscharführer. Allgemeine SS:n Unterscharführer johti 7–15 miehen ryhmää. Arvon haltijoita löytyi myös Gestaposta, Sicherheitsdienstistä ja Einsatzgruppeista. Waffen-SS:n Unterscharführerit toimivat niin ikään ryhmänjohtajina, jollaisia täysivahvuisessa joukkueessa oli useampia.


title: Teuvo Karsikas

text: Teuvo Mikael Karsikas (5. lokakuuta 1930 Haapavesi – 30. elokuuta 2003 Vesanto) oli suomalainen opettaja ja radiokuunnelmien kirjoittaja.


title: Teuvo Karsikas

text: Karsikkaan vanhemmat olivat maanviljelijä Martti Karsikas ja Iida Tulppo. Hän kävi Kajaanin seminaarin 1954-1959 ja Rauman seminaarin 1966-1967. Karsikas toimi opettajana Iisalmen maalaiskunnassa 1959-1961 ja Vesannolla 1961-1990.


title: Manavjit Singh Sandhu

text: Manavjit Singh Sandhu (s. 3. marraskuuta 1976 Amritsar) on intialainen haulikkoampuja ja maailmanmestari.


title: Manavjit Singh Sandhu

text: Manavjit Singh Sandhu on saavuttanut MM-kilpailuissa Zagrebissa 2006 henkilökohtaisen maailmanmestaruuden ja joukkuehopean trapissa.


title: Lionbridge

text: Lionbridge Technologies, Inc. (NASDAQ:LIOX) on yritys, jonka erityisaloja ovat lokalisointi, kääntäminen, kansainvälistäminen ja tulkkaus sekä ohjelmistokehitys, ohjelmistotestaus ja verkko-oppimisratkaisut (e-learning). Yrityksen keskuspaikka sijaitsee Massachusettsissa, Yhdysvalloissa. Lionbridge on perustettu vuonna 1996 ja toimii 26 maassa, mukaan lukien Suomessa, Ruotsissa, Norjassa, Tanskassa, Irlannissa, Puolassa, Japanissa, Kiinassa ja Intiassa.


title: Lionbridge

text: Yhtiön perusti Rory Cowan. Sen nimi tarkoittaa Leijonan siltaa, ja sen tavoitteena on yhdistää tuhansien kielenkääntäjien verkosto ohjelmistonkehittäjiin, jotta monikansalliset yritykset voivat luoda paikallisiin oloihin soveltuvia ohjelmistoja ja verkkosivustoja eri kulttuureihin.


title: Lionbridge

text: Vuonna 2017 Cowan siirtyi hallituksen puheenjohtajaksi, ja uudeksi toimitusjohtajaksi tuli John Fennelly.


title: Lionbridge

text: Lionbridgen asiakkaisiin kuuluvat Microsoft, Google, GlaxoSmithKline, Life Fitness ja Rolls Royce.


title: Lionbridge

text: Nykyinen Lionbridge Oy on perustettu vuonna 1983, jolloin se toimi Trantex-nimisenä teknisiin käännöksiin erikoistuneena käännöstoimistona. Tämän jälkeen yritys on toiminut muun muassa L&H Finlandin, Mendezin ja Bowne Global Solutionsin nimillä. Lionbridge osti Bowne Global Solutions -yrityksen vuonna 2005. Suomessa Lionbridgen kolme päätoimialuetta ovat lokalisointi, tekninen kirjoitus ja testaus.


title: Lionbridge

text: Lionbridgellä on toimipisteet Espoossa ja Tampereella. Espoon toimipiste keskittyy lokalisointiin ja tekniseen kirjoittamiseen. Tampereella toimii Lionbridge Testing Services Oy.


title: Lionbridge

text: Vuonna 2016 Lionbridge Oy työllisti 133 henkilöä.


title: Lionbridge

text: Lionbridge palvelee yrityksiä kääntämällä ja lokalisoimalla esimerkiksi ohjelmistoja, tuotedokumentaatiota, markkinointi- ja koulutusmateriaaleja, tiedotusmateriaaleja sekä internetsivuja.


title: Lionbridge

text: Lokalisoinnin tavoitteena on teksti, joka ei vaikuta käännökseltä vaan alkujaankin kyseisellä kielellä kirjoitetulta.


title: Lionbridge

text: Lionbridge Oy:n lokalisointi- ja käännöstoiminta on ISO 9001:2000 -laatusertifioitu.


title: Lionbridge

text: Translation Workspace on Lionbridgen oma verkossa käytettävä lokalisointiympäristö, jossa ajantasaiset käännösmuistit ja sanastot ovat kaikkien osapuolten käytettävissä samanaikaisesti.


title: Lionbridge

text: Freeway on Lionbridgen verkossa toimiva käännösportaali. Freewayn avulla Lionbridgen asiakkaat voivat tilata ja seurata käännösprojekteja, kommunikoida projektiryhmän kanssa sekä hallinnoida sanastoja, käännösmuisteja ja muita kielimateriaaleja.


title: Lionbridge

text: Lionbridgen teknisen kirjoituksen palveluihin kuuluvat dokumentaation suunnittelu ja konsultointi, dokumentaation tuotannon elinkaarimalli sekä tekninen kirjoittaminen ja projektinhallinta.


title: Lionbridge

text: Lionbridge testaa ohjelmistoja sekä toiminnallisesti että sisällöllisesti.


title: Lionbridge

text: Kansainvälistämisessä tuote valmistellaan lokalisointia varten. Tämän prosessin jälkeen tuote voidaan lokalisoida helposti eri kieliin ja kulttuureihin soveltuvaksi.


title: Lionbridge

text: Verkko-oppimisratkaisuihin (e-learning) kuuluu muun muassa koulutusmateriaalien tuottaminen verkko-opiskeluun ja erilaisiin koulutuksiin.


title: Lionbridge

text: Eri medioiden yhdistäminen, verkkojulkaiseminen, tekninen kirjoitus sekä julkaisujen teko sähköisesti ovat verkko-oppimisratkaisujen ydinaluetta. Myös sisällön- ja oppimisenhallintajärjestelmiä koskeva prosessi-integraatio ja teknologiakonsultointi kuuluvat Lionbridgen verkko-oppimisratkaisuihin.


title: Angelo Bagnasco

text: Angelo Bagnasco (s. 14. tammikuuta 1943) on italialainen pappi. Hän sai vihkimyksensä Genovassa 29. kesäkuuta 1966. Hänestä tehtiin kardinaali 24. marraskuuta 2007.


title: Angelo Bagnasco

text: Bagnasco sai nimityksen Pesaron piispaksi vuonna 1998, arkkipiispaksi vuonna 2000. Italian armeijan arkkipiispa hänestä tehtiin 2003. Vuonna 2006 hän seurasi Tarcisio Bertonea Genovan arkkipiispana. Hän nousi Italian piispainkonferenssin johtoon vuonna 2007.


title: Angelo Bagnasco

text: Bagnasco joutui kielteiseen julkisuuteen keväällä 2007 tuomittuaan homoliitot ankarin sanakääntein: hän rinnasti ne insestiin ja pedofiliaan. Hän sai tappouhkauksiakin.


title: Daniele Masala

text: Daniele Masala (s. 12. helmikuuta 1955) on italialainen entinen nykyaikainen viisiottelija ja olympiavoittaja.


title: Daniele Masala

text: Masala saavutti Los Angelesin olympialaisissa 1984 kultaa henkilökohtaisesta kisasta ennen Svante Rasmusonia ja Carlo Masulloa oteltuaan pisteet 5469. Joukkuekisassa hän oli Masullon ja Pier Paolo Cristoforin kanssa Italian joukkueen jäsenenä voittamassa kultaa pistein 16 060 – hopeaa sai Yhdysvallat ja pronssia Ranska. Neljä vuotta myöhemmin Soulin olympialaisissa hän voitti Gianluca Tibertin ja Masullon kanssa jälleen joukkuemitalin, väriltään hopeisen. Henkilökohtaisessa kisassa hän sijoittui kymmenenneksi.


title: Daniele Masala

text: Masala voitti henkilökohtaisen maailmanmestaruuden vuonna 1982. Hän saavutti MM-hopeaa vuosina 1981 ja 1986 sekä MM-pronssia 1979.


title: Mauri Muurinen

text: Mauri Muurinen (30. kesäkuuta 1926 Uusikirkko – 11. marraskuuta 2009 Lahti) oli suomalainen opettaja, radiotoimittaja ja nuortenkirjailija.


title: Mauri Muurinen

text: Muurinen valmistui kansakoulunopettajaksi Rauman opettajaseminaarista. Hän oli opettajana ensin vuoden verran Viialassa ja sitten Lahdessa. Viimeksi Muurinen toimi Lahden Vuorikadun koulun johtajana.


title: Mauri Muurinen

text: Muurinen toimi myös "Raitis Häme" -lehden päätoimittajana ja Yleisradion Lahden studion ensimmäisenä ohjelmapäällikkönä sekä Lahden kouluvirastossa av-päällikkönä. Hän toimitti useita vuosia eläkeradio-ohjelmaa ja esiintyi koulu- ja messuradio-ohjelmissa.


title: Susan Nattrass

text: Susan Nattrass O.C. (s. 5. marraskuuta 1950 Alberta) on kanadalainen haulikkoampuja ja maailmanmestari.


title: Susan Nattrass

text: Susan Nattrass on saavuttanut MM-kilpailuissa trapissa seitsemän maailmanmestaruutta (1974, 1975, 1977, 1978, 1979, 1981 ja 2006), neljä hopeaa (1971, 1982, 1991 ja 2001), kaksi henkilökohtaista pronssia (1983 ja 1986) ja yhden joukkuepronssin (1985).


title: Karen Asrian

text: Karen Asrian (; 24. huhtikuuta 1980 – 9. kesäkuuta 2008) oli armenialainen shakin suurmestari. Hän voitti Armenian-mestaruuden vuosina 1999, 2007 ja 2008. Hän saavutti voiton myös 37. shakkiolympialaistapahtumassa Torinossa 2006.


title: Karen Asrian

text: Asrian kuoli sairauskohtaukseen 28-vuotiaana.


title: Algis Budrys

text: Algirdas Jonas "Algis" Budrys (9. tammikuuta 1931 – 9. kesäkuuta 2008) oli syntyjään liettualainen, vuodesta 1936 Yhdysvalloissa asunut tieteiskirjailija. Hän sai useita Hugo- sekä Nebula-ehdokkuuksia ja oli kunniavieraana Worldconissa 1997.


title: Algis Budrys

text: Budrys oli myös aktiivinen toimittaja.


title: Algis Budrys

text: Fiktiota:


title: Suzanne Balogh

text: Suzanne Balogh (s. 8. toukokuuta 1973 Queanbeyan) australialainen haulikkoampuja ja olympiavoittaja.


title: Suzanne Balogh

text: Suzanne Balogh on saavuttanut trapissa olympialaisissa kultaa Ateenassa 2004 ja MM-kilpailuissa joukkuepronssia Kairossa 2001.


title: Godfried Danneels

text: Godfried Maria Jules Danneels (s. 4. kesäkuuta 1933) on belgialainen pappi. Hän sai vihkimyksensä 17. elokuuta 1957. Hänestä tuli vuonna 1977 Antwerpenin piispa ja vuonna 1979 Mechelenin–Brysselin arkkipiispa.


title: Godfried Danneels

text: Danneelsista tehtiin katolisen kirkon kardinaali 2. helmikuuta 1983. Siten hän osallistui uuden paavin valintaan vuoden 2005 konklaavissa.


title: Godfried Danneels

text: Belgian hyväksikäyttökohun aikana hän käski uhreja vaikenemaan, kunnes enonsa ja hyväksikäyttäjä piispa Roger Vangheluwe olisi eronnut. Myöhemmin hän ilmoitti toimineensa väärin asiassa.


title: Kimberly Rhode

text: Kimberly ”Kim” Rhode (s. 16. heinäkuuta 1979 Whittier) on yhdysvaltalainen haulikkoampuja ja olympiavoittaja.


title: Kimberly Rhode

text: Kimberly Rhode on saavuttanut olympialaisissa kaksoistrapissa kultaa Atlantassa 1996 ja Ateenassa 2004, sekä pronssia Sydneyssä 2000 ja skeetissä kultaa Lontoossa 2012, hopeaa Pekingissä 2008 ja pronssia Riossa 2016. Lisäksi hän on saavuttanut MM-kilpailuissa useita mitaleita kaksoistrapissa ja skeetissä.


title: Roland Matthes

text: Roland Matthes (s. 17. marraskuuta 1950 Pößneck) on saksalainen uimari, joka voitti kahdeksan olympiamitalia edustaessaan Itä-Saksaa. Hän voitti näiden lisäksi viisi mitalia MM-kilpailuista. MM-mitaleista kolme oli kultaisia. "Uinnin Rolls-Royce" valittiin Itä-Saksan parhaaksi miesurheilijaksi peräti seitsemän kertaa.


title: Roland Matthes

text: Matthes ui ensimmäisen kerran maailmanennätyksen 16-vuotiaana 11. syyskuuta 1967. Méxicon olympialaisissa 1968 hän voitti kultaa 100 metrin ja 200 metrin selkäuinnissa sekä saavutti hopeaa 4 × 100 metrin sekauinnin avausosuuden uimarina. Neljä vuotta myöhemmin Münchenin olympialaisissa hän voitti jälleen kultaa 100 ja 200 metrin selkäuinnissa sekä hopeaa sekauintiviestissä ja lisäksi pronssia 4 × 100 metrin vapaauintiviestissä. Montrealin olympialaisissa 1976 hän saavutti vielä 100 metrin selkäuinnissa pronssia.


title: Roland Matthes

text: Matthes avioitui uinnin olympiavoittaja Kornelia Enderin kanssa vuonna 1978. Hänet valittiin uinnin Hall of Fameen vuonna 1981.


title: Eutokios

text: Eutokios Askalonialainen (; n. 480–540) oli kreikkalainen matemaatikko, joka kirjoitti kommentaareja Arkhimedeen kirjoituksista "Pallosta ja lieriöstä", "Ympyrän mittaamisesta" ja "Tasapainosta" sekä Apollonioksen "Conica"-teoksen neljästä ensimmäisestä kirjasta. Askalonialaisen kirjoitusten ansiosta nykyään tieteenhistorijoitsijat tietävät minkälaisia menetelmiä jo antiikin Kreikassa käytettiin tai keksittiin. Yksi tällainen keksintö, josta ei muuten olisi jäänyt tietoa, on useiden matemaatikkojen keksimä ratkaisu kuution tilavuuden kaksinkertaistamiselle. Eutokioksen ansiosta tiedetään myös, että Arkhimedes löysi kartioleikkausta hyväksikäyttäen löytämään ratkaisun kolmannen asteen yhtälölle formula_1


title: Eutokios

text: Eutokios Askalonialainen syntyi nykyisin Palestiinalle kuuluvassa Askalonin kaupunigssa. "Pallosta ja lieriöstä" toisen kirjan kommentaarin lopun perusteella on arveltu, että Eutokiosta opetti Hagia Sofian suunnitellut arkkitehti Isidoros Miletoslainen. Myöhemmin ilmeni, että Eutokios teki omistuksia myös muille, joten Isidoros ei ehkä sittenkään ollut hänen oppetajansa. Paul Tannery piti lähes varmana, että hänen opettajanaan oli Hermias Aleksandrialainen ja nykyään häntä pidetään lähes varmasti Eutokioksen opettajana. Ensimmäiset kommentaarit Arkhimedeen töistä hän kirjoitti ilmeisesti noin vuoden 510 tienoilla.


title: Janusz Krężelok

text: Janusz Krężelok (s. 18. joulukuuta 1974 Istebna) on puolalainen maastohiihtäjä, joka oli aktiiviurallaan erikoistunut sprinttiin.


title: Janusz Krężelok

text: Krężelok aloitti kansainvälisen hiihtouransa vuonna 1993 ja osallistui aikuisten arvokilpailuihin ensimmäisen kerran Thunder Bayn MM-kisoissa 1995. Ensimmäiseen maailmancup-kilpailuunsa hän osallistui marraskuussa 1995.


title: Janusz Krężelok

text: Krężelok sijoittui seitsemänneksitoista vapaan tyylin sprinttikilpailussa Lahden MM-kisoissa 2001. Salt Lake Cityn olympialaisissa 2002 hän oli vapaan sprintissä yhdeksäs. Oberstdorfin MM-kilpailuissa 2005 hän sijoittui perinteisen tyylin sprintissä seitsemänneksi. Torinon olympialaisissa 2006 hän oli vapaan hiihtotavan sprintissä 19:s ja perinteisellä hiihdetyssä parisprintissä seisemäs. Sapporon MM-kilpailuissa 2007 hän oli Maciej Kreczmerin kanssa vapaan hiihtotavan parisprinttikilpailussa viides ja henkilökohtaisessa perinteisen sprintissä kymmenes.


title: Janusz Krężelok

text: Maailmancupissa Krężelok voitti yhden kilpailun; Trondheimin vapaan tyylin sprinttikilpailun helmikuussa 2004. Lisäksi hän sijoittui perinteisellä tyylillä kolmanneksi vuotta myöhemmin Reit im Winklissä. Hän sijoittui kauden 2003–2004 sprintticupissa seitsemänneksi.


title: Janusz Krężelok

text: Hän lopetti kansainvälisen uransa keväällä 2010.


title: Pettäjän tie

text: Pettäjän tie on:Lisäksi:


title: Robert Šavlakadze

text: Robert Mihailovitš Šavlakadze (, s. 1. huhtikuuta 1933) on georgialainen korkeushyppääjä, joka edusti urallaan Neuvostoliittoa.


title: Robert Šavlakadze

text: Šavlakadzen uran suurin saavutus on olympiakulta Roomasta 1960. Hän hyppäsi maanmiehensä Valeri Brumelin kanssa saman tuloksen (216), mutta vähempien pudotusten takia Šavlakadze saavutti kultaa. Pronssia sai yhdysvaltalainen maailmanennätysmies John Thomas tuloksella 214.


title: Robert Šavlakadze

text: Šavlakadzelle myönnettiin Leninin kunniamerkki vuonna 1960.


title: Twilight – Houkutus

text: Twilight – Houkutus () on yhdysvaltalainen vuoden 2008 elokuva. Sen on ohjannut Catherine Hardwicke ja käsikirjoittanut Melissa Rosenberg yhdessä Hardwicken kanssa. Sen pääosissa näyttelevät muun muassa Kristen Stewart ja Robert Pattinson. "Twilight – Houkutus" perustuu yhdysvaltalaisen kirjailijan Stephenie Meyerin kirjoittaman kirjasarjan ensimmäiseen osaan "Houkutus". Se on Summit Entertainmentin tuottaman Meyerin kirjoihin perustuvan elokuvasarjan ensimmäinen osa, ja sitä seuraavat vuoden 2009 "Twilight – Uusikuu" ja vuoden 2010 "Twilight – Epäilys".


title: Twilight – Houkutus

text: "Twilight – Houkutus" sai ensi-iltansa Yhdysvalloissa 21. marraskuuta 2008, ja Suomessa se tuli ensi-iltaan 2. tammikuuta 2009. Elokuva tuotti avajaispäivänään 35,7 miljoonaa dollaria. Tulos on kaikkien aikojen 14. paras avajaispäivän tuotto. Kokonaisuudessaan "Twilight – Houkutus" keräsi ensi-iltaviikonloppunaan yli 70,55 miljoonaa dollaria. Huhtikuuhun 2009 mennessä elokuva on tuottanut yli 379 miljoonaa dollaria.


title: Twilight – Houkutus

text: Isabella "Bella" Swan muuttaa Phoenixista isänsä luokse Forksin kaupunkiin, koska hänen äitinsä Renée on juuri mennyt uusiin naimisiin. Bella luulee elämän olevan tylsää Forksissa, mutta tapaa uudessa koulussaan kiehtovan, komean, viisaan ja jännittävän pojan, Edwardin. Edward kuitenkin käyttäytyy omituisesti: hän on jääkylmä, ei syö eikä juo ja on outo Bellan seurassa sekä Bella huomaa pojan silmien vaihtavan väriä omituisesti. Bellan ensimmäisen koulupäivän jälkeen Edward ei ilmesty kouluun viikkoihin. Edwardin palatessa kouluun suhtautuu tämä Bellaan ystävällisesti ja jopa keskustelee tytön kanssa.


title: Twilight – Houkutus

text: Pian Edwardin paluun jälkeen Bella on joutua vakavaan auto-onnettomuuteen koulun parkkipaikalla. Edward ehtii Bellan ja auton väliin, pysäyttää auton kädellään tehden siihen lommon ja pakenee paikalta. Myöhemmin Bella vaatii Edwardilta selitystä yliluonnolliselta vaikuttaneelle tapahtumalle, mutta Edward vain sanoo saaneensa adrenaliinipiikin ja Bellan lyöneen päänsä ja hourailevan. Bella ja koulutoverit tekevät retken La Pushin rannalle, missä Bella tapaa vanhan perhetuttavansa Jacob Blackin. Jacob kertoo Bellalle heimonsa vanhoja taruja, joiden mukaan heidän heimonsa polveutuisi ihmissusista ja Cullenien perhe kuuluisi alueella ennen asuneisiin "kylmäihoisiin".


title: Twilight – Houkutus

text: Ollessaan ostosretkellä Port Angelesissa Bella joutuu miesjoukon ahdisteltavaksi. Edward kuitenkin ilmestyy paikalle ja pelastaa Bellan. Edward vie hänet syömään ja kertoo hänelle, ettei pysty enää pysymään erossa hänestä. Hän paljastaa osaavansa lukea kaikkien muiden ajatuksia paitsi Bellan, joka ärsyttää häntä suuresti. Kotona Bella tutkii internetiä ja saa erään sivuston avulla selville asioita vampyyreista. Hän johdattaa Edwardin metsään, jossa hän paljastaa tälle tietävänsä totuuden Edwardista ja tämän perheestä: he ovat vampyyreita.


title: Twilight – Houkutus

text: Bella ja Edward rakastuvat. Bella tapaa Cullenien perheen ja saa nähdä heidän talonsa. Hän lähtee myös Cullenien kanssa harmittomalle retkelle pelaamaan pesäpalloa, mutta pian paikalle osuu odottamattomia vieraita: James, Victoria sekä Laurent, jotka, toisin kuin vain eläimenverta juovat Cullenit, juovat ravinnokseen ihmisverta.


title: Twilight – Houkutus

text: Kun James haistaa Bellan, alkaa suuri metsästysjahti; James alkaa jäljittää Bellaa, joka pakenee Arizonaan, Phoenixiin yhdessä Alicen ja Jasperin kanssa. James löytää Bellan kotiin ja hämää häntä puhelinsoitolla tulemaan vanhalle balettistudiolle, jossa Bella lapsena kävi. Bella huomaa joutuneensa ansaan ja yrittää paeta, mutta ei pysty taistelemaan Jamesia vastaan. Edward ja muut Cullenit löytävät studiolle, mutta James on jo ehtinyt purra Bellaa ja murtaa hänen jalkansa. Edward saa kuitenkin imettyä myrkyn tuskissaan kieriskelevästä Bellasta, joka pysyy ihmisenä. Samaan aikaan James otetaan kiinni ja Cullenit tuhoavat hänet ainoalla keinolla, jolla vampyyrin voi tappaa; he repivät Jamesin palasiksi ja polttavat jäänteet.


title: Twilight – Houkutus

text: Lopuksi Bella päättää jäädä Forksiin isänsä luo, vaikka hänen äitinsä oli pyytänyt Bellaa muuttamaan taas luokseen. Bella ja Edward menevät yhdessä kevättansseihin, jossa Bella kertoo Edwardille haluavansa olla Edwardin kanssa ikuisesti. Hän haluaisi vampyyriksi, sillä vampyyrit eivät ikäänny. Edward ei voi sallia Bellalle haluamaansa, sillä hän ei halua pilata tämän hyvää elämää tuhoamalla Bellan sielun. Edward ei usko, että vampyyreilla on sielua. Bella toteaa, että kumpikaan ei sinä iltana saa tahtoaan läpi, mutta että hän tietää mitä haluaa. Elokuva loppuu kohtaukseen, jossa Victoria katselee heitä talon yläkerrasta murhanhimoisena kostamaan Jamesin kuoleman vuoksi.


title: Twilight – Houkutus

text:
Pääroolit
Näyttelijä: Hahmo:


title: Twilight – Houkutus

text: Muut roolit


title: Twilight – Houkutus

text: "Houkutus" () on yhdysvaltalaisen kirjailijan Stephenie Meyerin vuonna 2005 julkaistu esikoisteos ja samannimisen kirjasarjan ensimmäinen osa. Sarjan kirjoja on myyty maailmanlaajuisesti yli 50 miljoonaa kappaletta, ja sitä on käännetty yli 20 kielelle. Kirjasarjaan kuuluu neljä osaa: "Houkutus" (2005), "Uusikuu" (2006), "Epäilys" (2007) ja "Aamunkoi" (2008).


title: Twilight – Houkutus

text: Vuonna 2007 Summit Entertainment -elokuvayhtiö alkoi suunnitella elokuvasarjaa Meyerin kirjasarjan pohjalta ja alkoi kehittää elokuvaa sarjan ensimmäisestä osasta "Houkutus". Lokakuussa 2007 yhtiö palkkasi ohjaaja Catherine Hardwicken vastaamaan tulevan elokuvan ohjauksesta. Yhdessä käsikirjoittaja Melissa Rosenbergin kanssa Hardwicke kirjoitti elokuvan käsikirjoituksen valmiiksi viidessä viikossa. Rosenbergin mukaan käsikirjoitusta innoittivat William Shakespearen näytelmä "Romeo ja Julia" sekä Ang Leen vuoden 2005 elokuva "Brokeback Mountain".


title: Twilight – Houkutus

text: "Twilight – Houkutuksen" pääosan Bella Swanin roolin sai yhdysvaltalainen Kristen Stewart, ja Edward Cullenin osaan valittiin puolestaan englantilainen Robert Pattinson, ja Jacob Blackin roolin sai Taylor Lautner. Stephenie Meyer tekee pienen cameoroolin elokuvassa; hän esiintyy pikaisesti eräässä sen kahvilakohtauksessa.


title: Twilight – Houkutus

text: Elokuvan tuotanto alkoi vuoden 2008 helmikuussa, ja sen kuvaukset päättyivät saman vuoden toukokuussa. Se kuvattiin pääasiassa Oregonin osavaltion Portlandissa ja sen lähiympäristössä. Kuvausten aikana kirjasarjan luoja Stephenie Meyer antoi Hardwicken ja Pattinsonin lukea osan hänen silloin vielä kirjoittamastaan "Midnight Sunista", joka kertoo kirjasarjan ensimmäisen osan uudelleen Edwardin näkökulmasta. Tämän oli tarkoitus antaa Hardwickelle ja Pattinsonille parempi kuva Edwardin hahmosta...


title: Twilight – Houkutus

text: Elokuvan sävellyksen teki Carter Burwell. Elokuvan soundtrackin julkaisi Chop Shop Records yhdessä Atlantic Recordsin kanssa 4. marraskuuta 2008. Musiikkisuunnittelija Alexandra Patsavas valitsi soundtrackille tulleet kappaleet. Stephenie Meyer oli osittain mukana kappaleiden valinnassa. Soundtrack nousi Billboard 200 -listan kärkeen ja on myynyt yli 2,2 miljoona kappaletta.


title: Twilight – Houkutus

text: Elokuvan DVD ilmestyi Yhdysvalloissa 21. maaliskuuta 2009, ja se myi ensimmäisen päivän aikana yli kolme miljoonaa kappaletta. Suomessa DVD julkaistiin 29. huhtikuuta 2009. DVD:tä on saatavilla sekä yhden että kahden levyn julkaisuna. DVD:llä on lisämateriaalia elokuvasta.


title: Twilight – Houkutus

text: "Twilight – Houkutuksen" jatko-osa "Twilight – Uusikuu" sai ensi-iltansa 20. marraskuuta 2009. Elokuvan on ohjannut Chris Weitz, ja sen on käsikirjoittanut Melissa Rosenberg. Sen pääosissa näyttelevät Kristen Stewart, Robert Pattinson ja Taylor Lautner.


title: Pettäjän tie (kappale)

text: "Pettäjän tie" on Erkki Laurokarin säveltämä ja sanoittama tango. Petetystä rakkaudesta kertovan kappaleen levytti ensimmäisenä romanimuusikko Taisto Ahlgren vuonna 1970. Se nousi Ahlgrenin uran tunnetuimmaksi kappaleeksi ja samanniminen albumi "Pettäjän tie" vuodelta 1973 nousi laulajan uran myydyimmäksi levyksi. Ahlgrenin levytys nousi parhaimmillaan Suomen single-listalla sijalle 7.


title: Pettäjän tie (kappale)

text: Ahlgrenin kanssa samana vuonna 1970 "Pettäjän tien" ehti levyttää myös Eino Grön. Kappale on ollut erityisesti romanimuusikoiden suosiossa, sillä sen ovat levyttäneet myös Taisto Tammi, Leif Lindgren ja Feija Hagert. Uusimpia kappaleen levyttäneitä on Tuomari Nurmio.


title: Pettäjän tie (kappale)

text: Alun perin "Pettäjän tien" tekijäksi oli merkitty Pirkko Ahlgren, mutta syksyllä 1977 Korkein oikeus päätti laulun olevan jäljitelmä Erkki Laurokarin kappaleesta "Kohtalon kukka" ja näin ollen kappaleen tekijäksi Teostossa merkittiin Laurokari.


title: Pettäjän tie (kappale)

text: Maria Schulgin teki syksyllä 1967 Yleisradioon ohjelman Marraskuun liikkeestä. Schulgin ja ohjelman äänittäjä Matti Vehniäinen haastattelivat ja äänittivät Helsingin Hakaniemen sillan alla asuneita alkoholisteja, joiden joukossa oli myös Erkki Laurokari. Laurokari lauloi ohjelmaan oman kappaleensa ”Kohtalon kukka”. Aikoinaan vankilassa Sukevalla tuomiotaan kärsinyt Laurokari oli laulanut tuotantoaan vankitovereilleen ja sitä kautta kappale oli levinnyt romaaniväestön keskuuteen. Automaalarina työskennellyt Taisto Ahlgren esitti kappaleen romaanien työssäkäyntiä käsitelleessä TV-ohjelmassa helmikuussa 1968.


title: Pettäjän tie (kappale)

text: Vuonna 1970 Ahlgren levytti kappaleen Scandialle ja sen sovittajana toimi Jaakko Salo. Samana vuonna levytetty Fazerin julkaisema Eino Grönin versio oli merkitty Laurokarin nimiin. Vuonna 1977 Grön esitti televisiossa "Lavatanssit"-ohjelmassa englanninkielisen version. Vuoden 1977 oikeudenkäynnissä Schulginin äänite toimi todisteena ja Scandia määrättiin maksamaan korvauksia Laurokarin puolisolle.


title: Janina Pravalinskaja

text: Janina Pravalinskaja (o.s. Karoltšyk (, s. 26. joulukuuta 1976 Hrodna, Valko-Venäjän SNT, Neuvostoliitto) on valkovenäläinen kuulantyöntäjä.


title: Janina Pravalinskaja

text: Pravalinskajan uran suurin saavutus on olympiakulta Sydneystä 2000 tuloksella 20,56. Voittotulos oli myös tuolloinen Valko-Venäjän ennätys. Seuraavana vuonna hän saavutti maailmanmestaruuden Edmontonissa työnnettyään nykyisin voimassa olevan ennätyksensä 20,61. Hänen muita merkittäviä saavutuksia ovat EM-pronssi Budapestistä 1998 ja juniorien EM-hopea Nyíregyházasta 1995.


title: Janina Pravalinskaja

text: Kesäkuussa 2003 hän kärähti steroidien käytöstä ja sai kahden vuoden kilpailukiellon eikä voinut osallistua vuoden 2004 kesäolympialaisiin.


title: Janina Pravalinskaja

text:
Lähde: IAAF
Lähde: IAAF


title: Anahí Giovanna Puente Portillo

text:
Anahí Giovanna Puente Portillo eli Anahí (s. 14. toukokuuta 1983) on meksikolainen näyttelijä ja laulaja. Soolouran lisäksi hän on laulanut RBD-ryhmässä.
Anahí julkaisi seuraavat albumit osana RBD:


title: Delmarvan niemimaa

text: Delmarvan niemimaa () on suuri niemimaa Yhdysvaltain itärannikolla Delawaren, Marylandin ja Virginian osavaltioiden alueilla. Niemimaa on noin sata kilometriä leveä ja 300 kilometriä pitkä. Sitä rajaa lännessä Chesapeakenlahti ja idässä Delawarejoki, Delawarenlahti ja Atlantin valtameri.


title: Delmarvan niemimaa

text: Niemimaan nimi on akronyymi, joka viittaa sen jakaviin kolmeen osavaltioon: Delaware, Maryland ja Virginia. Nimitys on otettu käyttöön vasta 1920-luvulla. Niemimaan mantereeseen yhdistävän kannaksen poikki on rakennettu Chesapeaken ja Delawaren kanava, joka yhdistää Chesapeaken- ja Delawarenlahdet. Sieltä on myös lauttayhteys Delawarenlahden yli New Jerseyhin.


title: Delmarvan niemimaa

text: Delmarvaan liittyy paljon legendoja, esimerkiksi tarinoita menneisyyden laajoista mustarastaan metsästyksistä ja suurista villiponilaumoista.


title: Delmarvan niemimaa

text: Delmarvan niemimaalla asui vuoden 2000 väestönlaskennan mukaan 681 030 asukasta. Niemimaan maasto on hyvin tasaista, ja sitä halkovat useat joet. Pohjoisosien rannikko on täynnä kosteikkoja ja soita, minkä vuoksi siellä ei ole juuri kaupunkeja. Etelämpänä rannikko on rikkonaisempi, ja siellä on useita saaria, joista suurin on Kent Island.


title: Leopardikilpikonna

text: Leopardikilpikonna ("Geochelone pardalis") on afrikkalainen kilpikonnalaji. Aikuinen leopardikilpikonna painaa 10–20 kilogrammaa. Urokset ovat naaraita suurempia ja suora kilven pituus (SLC) voi olla jopa noin 50 cm.


title: Väinämöisen lähtö

text: Väinämöisen lähtö on Akseli Gallen-Kallelan vuonna 1906 valmistunut Kalevala-aiheinen maalaus, jossa kuvataan Väinämöisen lähtöä. Maalaus perustuu Kalevalan 50. eli päätösrunoon.


title: Väinämöisen lähtö

text: Maalauksen leveys on 127 ja korkeus 119 senttimetriä. Se on Viipuri-säätiön omistuksessa ja kuuluu Hämeenlinnan taidemuseon kokoelmiin.


title: Väinämöisen lähtö

text: Väinämöisen lähtö -kertomuksesta on useita versioita, joista Elias Lönnrot valitsi yhden Kalevalaan. Kaikissa Väinämöinen määrää pienen poikalapsen surmattavaksi, mutta lapsi alkaa puhua ja syyttää häntä rikoksista. Syytetty ja häpäisty Väinämöinen suuttuu, poistuu, mutta sanoo vielä palaavansa, kun häntä kaivataan. Maalauksessa ihmelapsi ja tämän äiti Marjatta näkyvät vasemmassa laidassa. Gallen-Kallela on maalannut lapsen ympärille valohohtoa korostaakseen yhteyttä kertomukseen Jeesus-lapsesta. "Väinämöisen lähtö" kuvaa vertauskuvallisesti kalevalaisen maailman ja suomalaisen muinaisuskon väistymistä kristinuskon tieltä.


title: Väinämöisen lähtö

text: "Väinämöisen lähdön" oli alkujaan tarkoitus olla oikeanpuoleinen paneeli Gallen-Kallelan suunnittelemassa "Marjatta-taru"-triptyykissä, jonka muut osat eivät koskaan valmistuneet. Gallen-Kallela alkoi suunnitella teoskokonaisuutta keväällä 1894 Sääksmäellä ja aloitti sen maalaamisen erämaa-ateljeensa Kalelan valmistuttua Ruovedelle syksyllä 1895. Triptyykin vasemmanpuoleinen taulu olisi esittänyt alastomia naishahmoja – eri tulkintojen mukaan joko Kalevalan 14. runon Tapiolan impiä tai 11. runon Saaren neitoja. Keskimmäinen paneeli olisi esittänyt Marjattaa lapsineen. Tuntemattomasta syystä Gallen-Kallela luopui triptyykki-ideasta, mutta toteutti oikean paneelin luonnoksen pohjalta "Väinämöisen lähdön" erillisenä maalauksena vuonna 1906. Hän lisäsi tässä yhteydessä Marjatan ja tämän lapsen maalauksen vasempaan laitaan.


title: Väinämöisen lähtö

text: Gallen-Kallela käytti samaan teemaan liitynyttä aihetta vuonna 1900 Pariisin maailmannäyttelyn Suomen-paviljonkiin maalamissaan kattofreskoissa, joista yhden nimenä oli "Kristinusko ja pakanuus".


title: Jalkapallon pelipaikat

text: Jalkapallon pelipaikat ovat jalkapallojoukkueen pelaajien paikkoja joukkueen ryhmityksessä kentällä.


title: Jalkapallon pelipaikat

text: Maalivahdin pääasiallinen tehtävä on estää maalien syntymistä omaan päätyyn, mutta hänellä on tärkeä rooli myös pelin avaamisessa ja puolustajien ohjaamisessa. Maalivahti on ainoa pelaaja, joka saa kentällä koskea palloon käsillään. Hän tekee usein omia harjoitteitaan erillään kenttäpelaajista. Useimmat maalivahdit käyttävät nykyään lajia varten suunniteltuja hanskoja, jotka yleistyivät 1950- ja 1960-luvuilla. Tunnettuja jalkapallomaalivahteja ovat muun muassa Neuvostoliittoa edustanut Lev Jašin, englantilainen Gordon Banks, ranskalainen Fabien Barthez, italialainen Gianluigi Buffon, espanjalainen Iker Casillas sekä saksalainen Manuel Neuer


title: Jalkapallon pelipaikat

text: Laitapuolustajan tehtävänä on puolustaa, vartioida ja katkaista laidan kautta tulevia hyökkäyksiä. Laitapuolustajat myös nousevat mukaan hyökkäyksiin ja voivat jakaa syöttöjä omille keskikenttäpelaajille ja hyökkääjille. Laitapuolustajista usein vasen laitapelaaja on vasenjalkainen ja oikea laitapelaaja oikeajalkainen. Tunnettuja laitapuolustajia ovat esimerkiksi englantilainen Ashley Cole ja brasilialainen Maicon.


title: Jalkapallon pelipaikat

text: Toppari eli keskuspuolustaja pelaa nimensä mukaisesti puolustuksen keskellä. Jompikumpi keskuspuolustajista on yleensä puolustuksen johtaja yhdessä maalivahdin kanssa. Kuuluisia toppareita ovat esimerkiksi italialainen Alessandro Nesta, espanjalainen Carles Puyol ja suomalainen Sami Hyypiä.


title: Jalkapallon pelipaikat

text: Etutoppari oli vanhanajan jalkapallossa keskuspuolustaja, joka pysyi aina painollisella puolella peliä. Joukkueen etutoppariksi valittiin yleensä iso ja vahva pelaaja, joka jaksoi liikkua koko kentän leveydellä sekä voitti kaksinkamppailuja. Etutoppari oli varsinkin liberopelin suosion aikana merkittävä pelipaikka, mutta linjapuolustuksessa merkitys on vähäisempi.


title: Jalkapallon pelipaikat

text: Libero on alin puolustaja. Hänellä ei ole tiettyä hyökkäyspelaajaa vartioitavanaan. Sen sijaan liberolla voi olla mahdollisesti pelinrakentajan rooli. Linjapuolustuksessa liberoa ei käytetä. Historian ehkä tunnetuin libero on saksalainen Franz Beckenbauer.


title: Jalkapallon pelipaikat

text: Keskikenttäpelaajat pelaavat puolustajien ja hyökkääjien välissä. Heidän tehtävänsä on osallistua aktiivisesti sekä hyökkäykseen että puolustukseen. On erikseen hyökkääviä ja puolustavia keskikenttäpelaajia, joista hyökkäävät muistuttavat enemmän hyökkääjiä, kun taas puolustavat enemmän puolustajia. Keskikenttäpelaajat rakentavat peliä ja onnistuvat melko usein itsekin maalinteossa. Tunnettuja keskikenttäpelaajia ovat esimerkiksi argentiinalainen Diego Maradona, joka pelasi hyökkäävänä keskikenttäpelaajana, englantilainen Steven Gerrard ja suomalainen Jari Litmanen.


title: Jalkapallon pelipaikat

text: Hyökkääjän päätehtävä on tehdä maaleja, eikä hän yleensä puolusta kovin aktiivisesti. Hyökkääjiä on nykyään joukkueessa yleensä vähintään yksi ja korkeintaan kolme, mutta 1800-luvun puolivälissä heitä saattoi olla jopa kahdeksan. Kuuluisia hyökkääjiä ovat esimerkiksi argentiinalainen Lionel Messi, portugalilainen Cristiano Ronaldo, ruotsalainen Zlatan Ibrahimović sekä brasilialaiset Pelé ja Garrincha.


title: Bound (vuoden 1996 elokuva)

text: Bound on ensimmäinen Wachowskin veljeksien vuonna 1996 ohjaama ja käsikirjoittama rikoselokuva.


title: Bound (vuoden 1996 elokuva)

text: Elokuvassa Caesar nimisen ailahtelevaisen, väkivaltaisen mafioson (Joe Pantoliano), Violet nimisestä uhkeasta ja seksikkäästä tyttöystävästä (Jennifer Tilly). Violet keksii keinon miten päästä irti häntä parittavasta mafianousukas "poikaystävästään". Tukalasta tilanteesta vapautuakseen Violet käyttää apurinaan (Gina Gershon) näyttelemää Corky-nimistä juuri vankilasta vapautunutta naisrikollista, jonka hän saa ihastumaan itseensä ja hyväksymään siten riskialttiin suunnitelman 2 miljoonan dollarin varastamisesta mafialta. Caesaria on tarkoitus käyttää syntipukkina.


title: Neiturin kanava

text: Neiturin kanava on 980 metriä pitkä, Keiteleen ja Konneveden yhdistävä kanava. Kanava on osa Keiteleen ja Iisveden välistä reittiä, joka rakennettiin vuosina 1918–1927. Reitillä on lisäksi Kiesimän kanava ja Kerkonkosken kanava.


title: Neiturin kanava

text: Kanavan putouskorkeus on 4,00-4,30 metriä, sulun hyötypituus on 35,0 metriä, leveys 7,5 metriä ja suurin aluksen syväys 2,4 metriä. Sulku on itsepalvelukäytössä. Kanavan ylittää seututie 659.


title: Neiturin kanava

text: Neiturin, Kiesimän ja Kerkonkosken kanavilla käytettiin kokonaan uutta tekniikkaa: Sulkuportit rakennettiin puun sijaan teräksestä, jolloin aiemmin käytettyä periaatetta, jonka mukaan yhdellä sulkukammiolla voidaan nostaa veden tasoa enintään kolme metriä, ei enää tarvinnut noudattaa. Sulut rakennettiinkin yksikammioisiksi. Vettä ei johdeta sulkukammioon eikä siitä pois sulkuporteissa olevien avattavien luukkujen kautta, vaan sivumuureissa olevan putkiston kautta. Tätä tekniikkaa käytettäessä sulkukammion vesi ei aaltoile eikä sulun pituussuuntaista virtausta synny. Veden korkeuden muutos myös tapahtuu selvästi nopeammin kuin luukkuperiaatteella toimivissa kanavissa. Samaa periaateratkaisua sovellettiin myöhemmin Saimaan kanavan suursuluissa.


title: Neiturin kanava

text: Kanavareitti kulkee Kymijoen vesistön eri tasoilla sijaitsevien latvavesien poikki. Neiturin ja Kerkonkosken kanavat ovatkin poikkeuksellisia: Kohti latvavesiä kuljettaessa näillä kanavilla laskeudutaan alemmas. Keiteleen pinnan korkeus on noin 99,5 metriä merenpinnan yläpuolella ja Konneveden noin 95,4 metriä.


title: Funny Games (vuoden 2007 elokuva)

text: Funny Games on Michael Haneken ohjaama elokuva vuodelta 2007. Tämä amerikkalaisversio on lähes kuvasta kuvaan uudelleenfilmatisointi elokuvan "Funny Games" saksankielisestä versiosta (1997). Pääosissa nähdään Hollywood-tähdet Naomi Watts ja Tim Roth. Elokuvan ensiesitys oli Lontoon elokuvajuhlilla 20. lokakuuta 2007, mutta kaupalliseen levitykseen elokuva tuli vasta seuraavana vuonna.


title: Funny Games (vuoden 2007 elokuva)

text: Ylemmän keskiluokan perhe saapuu lomalle huvilalleen. Kaksi poikaa tunkeutuu huvilaan ja tappaa perheen leikiteltyään heillä noin 12 tuntia.


title: Hannele Niemi

text: Hannele Niemi (s. 15. joulukuuta 1948 Pori) on Helsingin yliopiston kasvatustieteen professori vuodesta 1998. Hän toimi yliopiston ensimmäisenä vararehtorina vuosina 2003–2009. Vararehtorina hänen vastuulleen kuuluivat opetus ja opintoasiat, kirjastoasiat, laadunvarmistusjärjestelmä ja tasa-arvoasiat. Niemi on aiemmin toiminut professorina myös Oulun, Tampereen ja Turun yliopistojen opettajankoulutuslaitoksissa.


title: Hannele Niemi

text: Niemi on vuonna 2010 kutsuttu Bukarestin yliopiston kunniaprofessoriksi. Hänet promovoitiin vuonna 2013 Maanpuolustuskorkeakoulun sotatieteiden kunniatohtoriksi.


title: Peter Bardens

text: Peter Bardens (19. kesäkuuta 1944 Westminster, Lontoo, Englanti, Yhdistynyt kuningaskunta – 22. tammikuuta 2002) oli brittiläinen muusikko ja kosketinsoittaja. Hänet muistetaan parhaiten progressiivisen rockyhtyeen Camelin jäsenenä. Hän soitti yhtyeessä urkuja, mellotronia ja syntetisaattoria ja teki suurimman osan kappaleista yhtyeen kitaristin Andrew Latimerin kanssa. Bardens erosi yhtyeestä 1978, "Breathless" -albumin julkaisun jälkeen.


title: Peter Bardens

text: Bardens kuoli keuhkosyöpään 57-vuotiaana.


title: Matti Tikkanen (vararehtori)

text: Matti Juhani Tikkanen (s. 13. maaliskuuta 1943 Tampere) on Helsingin yliopiston vararehtori. Tikkasen vastuuasioihin kuuluvat kansainväliset asiat ja kansainvälinen tutkimusyhteistyö, suhteet sektoritutkimuslaitoksiin ja HUS:iin. Myös innovaatiojärjestelmä ja henkilöstöpolitiikka kuuluvat hänen vastuulleen. Tikkanen työskentelee puolipäivätoimisen vararehtorin tehtävän ohella sisätautiopin professorina Meilahden kampuksella ja on toiminut lääketieteellisen tiedekunnan pitkäaikaisena dekaanina ja on lisäksi konsistorin jäsen.


title: Matti Tikkanen (vararehtori)

text: Matti Tikkanen suoritti ylioppilastutkinnon Helsingissä 1962. Hän valmistui lääketieteen lisensiaatiksi 1969, lääketieteen ja kirurgian tohtoriksi 1972, sisätautien erikoislääkäriksi 1977 ja endokrinologian erikoislääkäriksi 1980. Hänet nimitettiin apulaisprofessoriksi 1989 ja professoriksi 1998. Lääketieteellisen tiedekunnan dekaanina Tikkanen toimi 1996–2006.


title: Matti Tikkanen (vararehtori)

text: Tikkanen oli ehdokkaana Helsingin yliopiston rehtorinvaalissa 2008. Ensimmäisellä äänestyskierroksella Tikkanen sai suurimman äänimäärän, 29 ääntä. Kahden eniten ääniä saaneen ehdokkaan välillä suoritetussa toisessa äänestyksessä rehtoriksi valittiin Thomas Wilhelmsson äänin 62–59.


title: NaNoWriMo

text: National Novel Writing Month (NaNoWriMo tai joskus vain NaNo) eli kansallinen romaaninkirjoituskuukausi on vuosittainen marraskuun ajan kestävä kirjoitusprojekti, jossa tavoitteena on kirjoittaa 50 000 sanan mittainen romaani kuukauden aikana. Nimestään huolimatta NaNoWriMo on laajentunut kansainväliseksi ja mukana on ollut monia osallistujia Suomestakin. Vuoden 2008 projektiin osallistui 119 301 kirjoittajaa ja heistä 21 683 ylsi 50 000 sanan tavoitteeseen.


title: NaNoWriMo

text: NaNoWriMossa päämääränä on nimenomaan kirjoittaa 50 000 sanaa, jonka ei tarvitse olla viimeistelty tai edes kokonainen romaani. Sen täytyy kuitenkin olla romaani eikä esimerkiksi novellikokoelma tai tietokirja. Novellikokoelmissa kuitenkin sallitaan poikkeuksia, mikäli novellit jollakin tavoin liittyvät toisiinsa. Kyseessä ei ole varsinainen kilpailu – tavoitteena on ”voitto”, mutta palkintoja ei jaeta. Muutamia NaNoWriMossa aloitettuja romaaneja on sittemmin julkaistu. Suomeksi kirjoittaville osallistujille projektissa on selvästi enemmän haastetta kuin englanninkielisille, sillä englannin kielessä 50 000 sanaa on vielä lyhyt romaani, siinä missä suomeksi se on paljon laajempi kokonaisuus.


title: NaNoWriMo

text: NaNoWriMon käynnisti yhdysvaltalainen Chris Baty heinäkuussa 1999. Baty itse on yltänyt NaNoWriMon tavoitteeseen joka vuosi alusta alkaen. Ensimmäisenä vuonna mukana oli 21 osallistujaa. Sittemmin projekti siirrettiin marraskuuhun, jotta sää ulkona olisi mahdollisimman huono. NaNoWriMon internetsivu sai alkunsa vuonna 2000, jolloin projektiin osallistui 140 kirjoittajaa ja heistä 21 pääsi 50 000 sanan tavoitteeseen.


title: NaNoWriMo

text: Nykyään NaNoWriMoon kuuluu foorumi, IRC-kanava, podcast sekä erilaisia livetapahtumia ja kampanjoita. Projektiin liittyvä hyväntekeväisyyskampanja rakentaa kirjastoja köyhiin maihin ja Laptop loaner -ohjelma lainaa kannettavia tietokoneita osallistujille, joilla ei ole omaa tietokonetta. NaNoWriMon päätavoite on kuitenkin edelleen sama, romaanin kirjoittaminen.


title: 1999 (albumi)

text: 1999 on Princen levy vuodelta 1982. Se oli Princen ensimmäinen suuri kaupallinen menestys kansainvälisillä markkinoilla, ja tuotti hittisinglet "Little Red Corvette", "1999" ja "Delirious". "1999" kestää yli 70 minuuttia, vaikka sillä on vain 11 kappaletta. Monet albumin kappaleista kestävät reilusti yli viisi minuuttia. Levy julkaistiin pitkän kestonsa vuoksi tuplavinyylinä. Siitä on olemassa myös versio, jolta puuttuu neljä alkuperäisen "1999"-levyn raitaa. Tätä yhden LP:n versiota myytiin sekä Australiassa että Euroopassa. "1999" oli vuoden 1983 viidenneksi myydyin levy kansainvälisesti. Vuonna 2008 se hyväksyttiin osaksi arvostettua Grammy Hall of Fame Awardia. 1999 on mukana myös "Slant Magazinen" listalla "The 50 Most Essential Pop Albums", johon lehti on koonnut näkemyksensä mukaisesti 50 kaikkien aikojen merkittävintä pop-albumia.


title: 1999 (albumi)

text: Albumi nousi Yhdysvalloissa Billboard 200 -listan sijalle 9.


title: 1999 (albumi)

text: Kaikki kappaleet ovat Princen kirjoittamia


title: Vaasan Maila

text: Vaasan Maila on vaasalainen pesäpallon erikoisseura. Se on perustettu vuonna 1933. Tällä hetkellä sen edustusjoukkue pelaa miesten Maakuntasarjassa. Parhaimmat saavutukset ovat kuitenkin miesten pääsarjasta ja Suomen Cupista. Pääsarjassa joukkue pelasi viimeksi kaudella 1992. Paras saavutus miesten pääsarjasta on kaudelta 1989, jolloin joukkue selvisi pronssiotteluun asti. Sen se kuitenkin hävisi ja lopullinen sijoitus oli neljäs. Kaikkiaan kausia pääsarjassa Mailalle on kertynyt 12. Suomen Cupista joukkue kuittasi mestaruuden vuonna 1984. Joukkueen kotikenttä on Hietalahden pesäpallostadion.


title: Vaasan Maila

text: Pesäpallon, ja sen edeltäjän Pitkäpallon, harrastaminen alkoi Vaasassa jo 1920-luvun alkupuolella. Vaasalaiset pelasivat pitkäpallokilpailuissa Vaasan Wasaman alla ja osana Etelä-Pohjanmaan joukkuetta vuoden 1921 Suomen mestaruus-kilpailussa.


title: Vaasan Maila

text: Ensimmäiset pesäpallo-ottelut pelattiin Vaasassa vuonna 1922 mutta uuden lajin säännöt tuottivat vaikeuksia pelin sujumisessa ja ottelutuloksien kirjaamisessa. Vasama eteni vuoden 1922 SM-sarjassa puolivälieriin, joissa se hävisi Toijalan suojeluskunnalle 3-10. Kaudeksi 1923 Etelä-Pohjanmaan suojeluskuntapiirin joukkueet yhdistivät voimansa Etelä-Pohjanmaan Palloveikoiksi, joka etenikin vuoden 1923 loppuotteluun. Kauden 1923 jälkeen pesäpallotoiminta keskittyi pääasiassa suojeluskuntajärjestöjen vastuulle ja tänä aikana syntyivät kenttäolosuhteet otteluiden pelaamista varten ja toiminta oli Vaasassa aktiivista jo vuosien 1925-1926 aikana.


title: Vaasan Maila

text: Wasaman pesäpallotoiminta virkosi jälleen vuonna 1930, kun joukkue lähti mukaan Suursarjan otteluihin. Jatko suursarjassa kävi kuitenkin taloudellisten voimavarojen puitteissa hankalaksi ja kaudella 1931 joukkue keskittyi pelaamiseen paikallisessa B-sarjassa. Kilpailutoiminnan järjestäytyessä Pesäpalloliiton perustamisen myötä, vaasalaiset alkoivat pesäpalloilijat kokivat oman seuran perustamisen aiheelliseksi, pesäpallon jäädessä Wasamassa muiden lajien varjoon.


title: Vaasan Maila

text: Seinäjoen Maila-Jussien perustamisen myötä maakunnan pesäpalloilijat ja Etelä-Pohjalainen Osakunnan pelaajat olivat kerääntyneet Seinäjoelle, mikä vauhditti osaltaan vaasalaisten oman seuran perustamista. Wasaman yleisseuran keskittyminen muihin lajeihin ei antanut mahdollisuutta lukuisten pesäpallon harrastajien tarpeiden toteuttamiseen, jolloin pesäpalloihmiset kyllästyivät heikkoon asemaansa ja ajatus erikoisseuran perustamisesta alkoi voimistua. Irtautuminen Wasamasta vaati kuitenkin asian kypsyttämistä ja ensimmäiset julkiset pohdinnat seuran perustamisesta käytiin Vaasa-lehdessä vuonna 1933.""Pesäpalloseura Vaasaan. Jo parin vuoden ajan on Vaasassa kytenyt ajatus erikoisen pesäpalloseuran perustamisesta. Onhan toki Wasamalla ollut pesäpallojoukkue, joka on maakunnassakin käynyt turneilla, mutta sen saavutuksissa on paljon parantamisen varaa. Nykyaikanahan ei seura, jonka ohjelmaan kuuluu monta eri lajia voi parastakaan yrittäen kehittää kaikkia näitä parhaalle mahdolliselle tasolle. Pesäpallokin vaatii aivan itsenäistä toimintaa, t.s. sitä varten on perustettava oma itsenäinen seura. Tiistaina tk:n 28 p:nä klo 19 toivotaan kaikkien pesäpalloa harrastavien kokoontuvan Koti-kahvilaan neuvottelemaan pesäpalloseuran perustamisesta. Seuraan on aijottu perustaa ukko-osasto, poikaosasto ja vielä naisosasto.""Niinpä maaliskuussa vuonna 1933 toistakymmentä pesäpallosta kiinnostunutta kokoontui neuvottelemaan pesäpalloseuran perustamisesta Vaasaan. Mukana oli myös useita naisia. Kokouksessa oli vahva tahtotila seuran perustamiseksi ja kokous valitsikin kolmihenkisen toimikunnan laatimaan sääntöehdotusta uudelle seuralle ja päätti kutsua virallisen perustamiskokouksen koolle sääntöjen valmistuttua. Kokouksessa päätettiin myös julistaa kilpailu perustettavan seuran nimestä.


title: Vaasan Maila

text: Seuran perustava kokous järjestettiin 7. huhtikuuta 1933 Koti-kahvilassa. Perustamishankkeen takana toimivat tekniikko Ilmari Paasiala ja varastonhoitaja Viljo Koivisto. Perustamiskokouksessa oli paikalla 35 henkilöä, jotka kaikki liittyivät jäseneksi perustettuun seuraan. Perustamiskokouksessa hyväksyttiin toimikunnan laatimat säännöt ja liityttiin Suomen Pesäpalloliittoon. Seuran nimeksi valittiin äänestyksen jälkeen Kaarlo Virran ehdottama Vaasan Maila. Seuran ensimmäiseen johtokuntaan valittiin puheenjohtajaksi Ilmari Paasiala, varapuheenjohtajaksi Tenho Hakala, sihteeriksi Yrjö Ranta, rahastohoitajaksi Esti Antila, kalustonhoitajaksi Kaarlo Virta, harjoitusten johtajaksi Viljo Koivisto sekä naisten edustajaksi Helmi Kalijärvi.Heti perustamisen jälkeen Mailan kotikenttä sijaitsi Hietalahdessa, vaikka kyseessä olikin Hietalahden vanha kenttä eikä nykyinen stadion.


title: Vaasan Maila

text: Pari ensimmäistä vuosikymmentä Maila rämpi Suomen alasarjoissa. Vuonna 1955 miesten edustusjoukkue oli kuitenkin jo lähellä pääsyä pääsarjaan. Se selvisi neljän joukkueen karsintasarjaan, jonka kaksi parasta pelaisivat seuraavalla kaudella SM-sarjassa. Maila aloitti karsinnan hyvin lyömällä Loimaan ja Puna-Mustat Helsingistä. Kaksi voittoa kolmesta ottelusta ei kuitenkaan riittänyt nousuun karsintalohkon kolmen ensimmäisen oltua tasapisteissa. Tehtyjen ja päästettyjen juoksujen ero oli Vaasalla heikoin ja se joutuikin pelaamaan myös kauden 1956 Suomen toiseksi korkeimmalla sarjatasolla.


title: Vaasan Maila

text: Seuraava huippusaavutus Mailalta tuli kaudella 1959. tuolloin se onnistui kauden päätteeksi nousemaan Suomen pääsarjaan. 25 vuotta alasarjoissa palkittiin SM-sarjapaikalla kaudeksi 1960 historian ensimmäisenä vaasalaisseurana. Vaasan Maila pelasi ensimmäisen pääsarjaottelunsa 8. toukokuuta vuonna 1960. Siinä se sai kotikentällään vastaansa Loimaan, joka kuitenkin voitti ottelun niukasti 0-1. Ensimmäisen pääsarjaottelunsa Maila voitti vieraissa saman kuun 15. päivänä. historiallisessa ottelussa Ilmajoen Kisailijat joutui taipumaan lukemin 3-6. Ensimmäinen kotivoitto tuli kuitenkin vasta kauden kahdeksannessa ottelussa Sotkamon Jymyä vastaan. Lopulta kausi päättyi hyvin ja Maila saavutti 15 joukkueen sarjassa sijan 11. Näin ollen se oli viimeinen sarjapaikan uusinut joukkue. 14 ottelusta Maila saavutti kuusi voittoa ja yhden tasapelin. 13 pisteellä eroa putoamisviivaan jäi ainoastaan yksi piste.


title: Vaasan Maila

text: Hyvin menneen debyyttikauden jälkeen väistämätön tapahtui vuonna 1961. Maila nappasi kauden ainoan voittonsa vieraista Lahden Maila-Veikkoja vastaan. Tämän lisäksi joukkue sai yhden tasapelipisteen. Merkittävää on myös, että sarjajumbo Sotkamon sai ainoat sarjapisteensä voitettuaan Vaasan Mailan. Kolme pistettä ja juoksuero -45 toivat sarjassa viimeistä edellisen eli 14 sijan. Näin putoaminen pääsarjasta oli selviö. Maila vajosi alasarjoihin kahdeksi vuosikymmeneksi.


title: Vaasan Maila

text: Vaasan Maila nousi Mestaruussarjaan jälleen kauden 1981 päätteeksi voitettuaan Ykkössarjan, joka pelattiin 1981 ensimmäistä kertaa. Kauden 1982 runkosarjassa Maila sijoittui yhdeksänneksi kerättyään 18 pistettä. Voittoja joukkueelle kertyi kahdeksan ja tasapelejä kaksi. Sijoitus tiesi paikkaa neljän joukkueen putomaissarjassa. Putoamissarjassa joukkue Maila hävisi ensin kahdesti Kankaanpään Mailalle. Joukkue kuitenkin vältti putoamisen ja nousi vielä putoamissarjan voittoon kukistamalla kahdesti sekä Kouvolan Pallonlyöjät, että Jyväskylän Lohen. Mailan kauden ylpeyden aihe oli kuitenkin yleisömäärä, joka oli runkosarjan viidenneksi suurin. Joukkueen kotipeleissä runkosarjassa kävi keskimäärin 1673 katsojaa, mutta luku putosi karsintasarjassa lukemaan 518.


title: Vaasan Maila

text: Vuonna 1983 kävi kuitenkin samoin kuin edellisellä pääsarjavisiitillä, eli joukkue putosi toisen kauden jälkeen sarjasta. Kausi oli lähtenyt hyvin liikkeelle ja ensimmäinen tappio tuli vasta kauden neljännessä ottelussa. Tappio Seinäjoen Maila-Jusseille lukemin 0-10 enteili kuitenkin pahaa. Maila sijoittui runkosarjassa lopulta kahdeksanneksi kerättyään 18 pistettä. Näin Vaasan Maila oli ensimmäinen joukkue, joka joutui putoamissarjaan. Suora säilyminenkin jäi harmittavasti ainoastaan yhden pisteen päähän. Neljän joukkueen putoamissarjasta kaksi putosi. Kolmen kärki oli kuitenkin tasainen kaikkien kolmen oltua kahden pisteen sisällä. Ainoastaan Kankaanpää jäi nollille. Vaasan Maila putosi sarjasta jäätyään niukasti kolmanneksi kymmenellä pisteellään. Edellä olevat Siilinjärven Ponnistus ja Vimpelin Veto keräsivät 11 ja 10 pistettä. Mailan katsojakeskiarvo oli kauden runkosarjassa 1187.


title: Vaasan Maila

text:
Seuraava nousu vaasalaisessa pesäpallossa tapahtui kuitenkin jo vuonna 1984. Tuolloin Maila nousi Ykkössarjasta jälleen Mestaruussarjaan pelattuaan vain vuoden tasoa alempana. Samana vuonna Maila otti myös tähän astisen historiansa ainoan suurvoiton, kun se juhli Suomen Cupin mestaruutta. Mestaruus oli mahtava saavutus joukkueelta, joka ei pelannut pääsarjassa. Matkalla finaaliin Maila kaatoi muiden muassa SM-sarjan Imatran Pallo-Veikot. Finaalissa vaasalaiset matkustivat pääsarjaseura Kouvolan Pallonlyöjien vieraaksi. Ottelu päättyi vaasalaisten kannalta hyvin 9-4 voittoon.
Huippusaavutuksena voidaan pitää myös 1988 mestaruussarjan runkosarjan voittoa. Joukkue kuitenkin kompastui pudotuspeleissä Kiteen Urheilijoille kotonaan 4-5, ja hävittyään myös vieraissa (9-2) tie mitalipeleihin nousi pystyyn.


title: Vaasan Maila

text: Vaasan Mailan ensimmäisenä kotikenttänä toimi Hietalahden vanha pesäpallokenttä, jossa Maila pelasi kotiottelunsa seuran perustamisesta lähtien. Maila pelasi kentällä aina vuoteen 1966 asti, jolloin kenttä jäi rakennettavan moottoritien alle. Hietalahden vanhalle kentälle rakennettiin 1960 SM-sarjaan nousun myötä 60-metrinen katsomo, joka rakennettiin seuran omalla talkootyövoimalla. Katsomon rakentamiseen saatiin kaupungilta 200 000 markan avustus, minkä lisäksi tarvittiin omia varoja 100 000 markkaa ja jäi katsomo jäi kaupungin omistukseen.


title: Vaasan Maila

text: Evakkoon joutuneen Mailan uudeksi pelipaikaksi valikoitui Kotirannalla sijaitseva palloilukenttä. Hietalahteen rakennettu katsomo siirrettiin mukaan Kotirannalle. Kotirannan kentän paikalla sijaitsi nykyisen Kivihaan kauppakeskuksen paikalla.


title: Vaasan Maila

text: Vuonna 1974 tuli ajankohtaiseksi siirtyä takaisin Hietalahteen ja nykyisen pesäpallostadionin paikalle, jolloin Maila sai paikan toimintansa käyttöön kovan kilpailun jälkeen. Pesäpallokentän yhteyteen rakennettiin vuonna 1975 minigolf-rata talkootyönä. Mestaruussarjaan nousun myötä kenttä- ja katsomo-olosuhteet sekä sosiaalitilat kävivät Hietalahdessa kuitenkin alkeellisiksi ja vuonna 1981 Maila saikin neuvoteltua syksyn 1981 talousarvioon määrärahat sosiaalitiloja varten. Katsomon laajentamiseksi Maila otti pankkilainan kaupungin lupaamia lyhennyksiä ja takauksia vastaan ja tämän myötä Hietalahden katsomotilat laajentuivat 2000 henkilöä kattavaksi. Samassa yhteydessä uudistettiin myös kuuluttajan koppi.


title: Vaasan Maila

text: Hietalahden kenttää laajennettiin vuoden 1988 Itä-Länsi-ottelua varten 4500 katsojan tarpeisiin. Tuolloin kentälle rakennettiin tuhannen henkilön katettu katsomo kuppi-istuimineen ja oli samalla ensimmäinen pesäpallokenttä katetulla katsomolla. Stadion valittiin vuoden stadioniksi vuonna 1986. Kentälle aloitettiin syksyllä 2003 pohjatyöt hiekkatekonurmen asentamiseksi, joka valmistui keväällä 2004.


title: Vaasan Maila

text: Vaasan Mailan pisteet Superpesiksen/SM-sarjan Maratontaulukossa.


title: Johanna Björkroth

text: Katri Johanna Björkroth (9. elokuuta 1964 Helsinki) on Helsingin yliopiston elintarvikehygienian professori. Hän toimi yliopiston vararehtorina vuosina 2008–2014 vastuullaan tutkimusasiat ja tutkijankoulutus.


title: Johanna Björkroth

text: Björkroth väitteli eläinlääketieteen tohtoriksi vuonna 1997. Hänet nimitettiin Helsingin yliopiston elintarvikehygienian professoriksi vuonna 2002. Vuosina 2004–2007 hän oli eläinlääketieteellisen tiedekunnan varadekaani vastuualueenaan tutkimus ja tutkijankoulutus.


title: Johanna Björkroth

text: Björkroth oli Suomen Akatemian kansallisen mikrobiologisen elintarviketurvallisuuden tutkimuksen huippuyksikön varajohtaja ja ryhmänjohtaja 2008–2013. Suomen Akatemian tutkijankoulutukiryhmän jäsen hän oli 2009–2011.


title: Johanna Björkroth

text: Bjökroth on johtanut Helsingin yliopiston eläinlääketieteellisessä tiedekunnassa muun muassa pilaajabakteereiden elintarvikemikrobiekologista tutkimusta.


title: Michael Björklund

text: Michael Björklund (s. 1975 Saltvik) on ahvenanmaalainen kokki, joka tunnetaan muun muassa suomenruotsalaisesta lifestyle-televisio-ohjelmasta Strömsö. Hän on Ahvenanmaan tunnetuin kokki.


title: Michael Björklund

text: Björklund on valittu sekä Suomen että Ruotsin Vuoden kokiksi ja hän on sijoittunut viidenneksi Bocuse d’Or -maailmanmestaruuskilpailuissa. Björklund on työskennelyt monta vuotta kokkina göteborgilaisravintoloissa. Hän suosii pohjoismaisia paikallisesti tuotettuja raaka-aineita, joissa on puhtaat maut. Björklundilla on Smakbyn-ravintola lähellä Kastelholman linnaa Sundissa Ahvenanmaalla.


title: Michael Björklund

text: Björklund oli yksi niistä kahdestatoista pohjoismaisesta keittiömestarista, jotka allekirjoittivat Uutta pohjoismaista keittiötä koskevan julistuksen.


title: Jukka Latva-Rasku

text: Jukka Latva-Rasku (s. 2. elokuuta 1974 Kannus) on suomalainen fysiikkavalmentaja jääkiekkojoukkueessa Oulun Kärpät. Hän on Kärppien valmennusryhmässä kaudesta 2008–2009 lähtien. Lisäksi hän on entinen yleisurheilija.


title: Jukka Latva-Rasku

text: 33-vuotias Jukka Latva-Rasku on kuuden vuoden ajan toiminut yleisurheiluvalmentajana Ouluseutu Urheiluakatemiassa (OSUA). Hän on myös pari vuotta ollut Pyrinnön valmennuspäällikkö.


title: Jukka Latva-Rasku

text: ”Mielenkiintoisin odotuksin lähden uuteen tehtävään. Näin isoa roolia minulla ei aiemmin ole joukkuetyöstä ollut, vaikka olenkin tehnyt jonkin verran konsultaatioita ja valmennuksia. Jääkiekon parissa en ole aiemmin töitä tehnyt, ainoa jääkontakti tähän asti on ollut Susanna Pöykiö, jonka kanssa olen pari vuotta tehnyt yhteistyötä”, Latva-Rasku kertoo.


title: Jukka Latva-Rasku

text: Latva-Raskun työn kuva muotoutuu vähitellen valmennustiimin kanssa yhteistyössä. Kesäharjoittelukaudelle uusi tiimin jäsen tekee liigajoukkueelle yksilölliset valmennusohjelmat omatoimista harjoittelua varten. Syksymmällä kauden lähestyessä ja sen aikana ylläpitävä oheisharjoittelu on hänen vastuullaan.


title: Jukka Latva-Rasku

text: Latva-Rasku muistetaan lahjakkaana ja menestyneenä 400 metrin aitajuoksijana. Hän oli mukana nuorten ja aikuisten maajoukkueessa. Latva-Rasku on opiskellut Jyväskylän liikuntatieteellisessä biomekaniikkaa, valmennusta ja liikuntafysiologiaa.


title: Dirty Mind

text: Dirty Mind on Princen kolmas albumi, joka julkaistiin lokakuussa 1980. Levy sai erinomaiset arviot kriitikoilta. Siitä huolimatta "Dirty Mind" ei ollut yhtä suuri menestys kuin edellisen vuoden Prince-levy, eikä se tuottanut yhtäkään suurta hittiä. Syyksi on arveltu levyn vahvasti seksuaalisia ja provosoivia sanoituksia, jotka herättivät albumin ilmestymisen aikaan suurta närkästystä. Musiikillisesti levy ammensi aikaisempaa enemmän rockista ja "uuden aallon" punkista, mutta myös pop ja funk ovat albumilla vahvasti läsnä.


title: Dirty Mind

text: Kaikki kappaleet ovat Princen kirjoittamia, ellei toisin mainita


title: Patrick Sharp

text: Patrick Sharp (s. 27. joulukuuta 1981 Thunder Bay, Ontario) on kanadalainen ammattilaisuransa lopettanut jääkiekkohyökkääjä. Hän on voittanut kolmesti Stanley Cupin Chicagossa vuosina 2010, 2013 ja 2015. Maajoukkueesta Sharpilla on kaksi arvokisamitalia, olympiakulta Sotšista 2014 ja hopeamitali Kanadan MM-kisoista vuodelta 2008. Sharp oli kaudella Chicagon toiseksi paras pistemies yhdysvaltalaisen tulokkaan Patrick Kanen jälkeen. Sharp on edustanut NHL:ssä Chicago Blackhawksin lisäksi Philadelphia Flyersia ja Dallas Starsia. AHL:ssä hän on edustanut Philadelphia Phantomsia.


title: Esko Kulovaara

text:
Esko Alpo Uolevi Kulovaara (28. elokuuta 1915 Koivisto – 16. huhtikuuta 2009) oli suomalainen maaherra ja virkamies. Hänen isänsä oli kansakoulunopettaja ja pitkäaikainen kansanedustaja Urho Kulovaara.
Esko Kulovaara suoritti ylemmän oikeustutkinnon vuonna 1942 ja valmistui lakitieteen lisensiaatiksi vuonna 1944. Hän toimi aluksi sisäministeriön siirtoväenasiain osastolla ja vuosina 1945–1946 Sotakorvausteollisuuden valtuuskunnan toimistopäällikkönä. Vuosina 1949–1955 Kulovaara oli eduskunnan valtiovarainvaliokunnan sihteeri ja vuodesta 1955 ARAVAn pääjohtaja.


title: Esko Kulovaara

text: Kulovaara toimi Turun ja Porin läänin maaherrana vuosina 1957–1971. Presidentti Urho Kekkonen erotti Kulovaaran maaherran virasta 1. joulukuuta 1971, koska hänen katsottiin yhdistäneen virkatoimensa ja yksityiset kiinteistökauppansa sopimattomalla tavalla.


title: Gitta Sereny

text: Gitta Sereny (13. maaliskuuta 1921 Wien, Itävalta – 14. kesäkuuta 2012) oli brittiläinen toimittaja, kirjailija ja historioitsija.


title: Gitta Sereny

text: Sereny kirjoitti kuvauksia natsi-Saksasta. Hän haastatteli muun muassa Albert Speeriä ja Franz Stanglia ja kirjoitti heistä kirjoja. Hän kirjoitti myös Mary Bellistä ja niistä kahdesta pojasta, jotka murhasivat James Bulgerin. Paettuaan Itävallasta natsien otettua vallan hän työskenteli pakolaislasten parissa Ranskassa siihen asti kunnes Saksa miehitti maan, jolloin hän pakeni Britanniaan. Toisen maailmansodan jälkeen hän työskenteli jälleen pakolaisten parissa (YK:lle) miehitetyssä Saksassa. Hän esimerkiksi palautti lapsia, jotka oli kaapattu perheiltään, jotta heistä kasvatettaisiin ”arjalaisia”. Työ oli hyvin traumaattista, sillä lapset eivät aina enää tunteneet biologista perhettään.


title: Gitta Sereny

text: Britanniassa herätti suuttumusta, kun ilmeni, että hän oli maksanut murhaaja Mary Bellille, jotta tämä auttaisi häntä tämän elämäkerran kirjoittamisessa.


title: Gitta Sereny

text: Hän oli sukujuuriltaan unkarilainen. Ludwig von Mises oli hänen isäpuolensa.


title: Kalmukit

text: Kalmukit ovat Venäjän Kalmukiassa Kaspianmeren länsirannalla asuva mongolikansa. He polveutuvat alueelle 1600-luvulla muuttaneista oiraateista eli länsimongoleista. Kalmukit ovat Euroopan ainoa buddhalainen kansa. He puhuvat mongolikieliin kuuluvaa kalmukin kieltä. Kalmukkien nimitys juontuu venäläisten alun perin kaikista oirateista käyttämästä nimestä, joka puolestaan tuli turkkilaisten oirateille antamasta nimityksestä "qalmaq". Kalmukit itse alkoivat käyttää nimitystä 1800-luvulla. Venäjän vuoden 2002 väestönlaskennan mukaan maassa asui 183 372 kalmukkia.


title: Kalmukit

text: Astrahanin kukistuttua venäläisten hyökkäyksessä vuonna 1554 Kaspianmeren tasankoa hallitsivat turkkilaissukuiset nogait. Vuonna 1608 oirattien koshud-heimo alkoi järjestää hyökkäyksiä nogaiden maille. Vuonna 1630 Khoo-Örlögin ja hänen poikansa johdolla oiratit valloittivat alueen kokonaan. Myöhemmin alueelle muutti koshudien lisäksi dörböd- ja törgud-heimojen jäseniä. Tulijat taistelivat keskenään, kunnes Ayuuki Khan yhdisti heidät valtansa alle. Kalmukit liittoutuivat venäläisten kanssa ja taistelivat näiden puolella nogaita, kapinoivia kasakoita ja tataareja vastaan. Vuonna 1718 Pietari Suuri rakensi linnoituksia Donilta Volgalle ja perusti Astrahanin provinssin. Tämä lisäsi Venäjän valtaa alueella, mutta kalmukit säilyttivät osittaisen itsenäisyytensä vuoteen 1771 saakka. Vielä 1800-luvun alussa pääosa kalmukeista oli paimentolaisia, mutta sittemmin heidät pyrittiin saamaan omaksumaan viljely, minkä lisäksi monet heistä päätyivät palvelemaan Venäjän armeijassa. Monet armeijassa palvelleet omaksuivat sittemmin eurooppalaiset elämäntavat.


title: Kalmukit

text: 1800-luvun lopussa lopetettiin vielä jäljellä olleet kalmukkien erityisoikeudet Astrahanin provinssissa. Samalla laajennettiin koulujärjestelmää, jonka myötä muodostui pieni kalmukkien oppineiden luokka. Tsaarin kukistuttua vuonna 1917 kalmukit tekivät ehdotuksia autonomiasta tai liittymisestä Donin kasakoihin. Venäjän sisällissodassa he olivat valkoisten puolella helmikuuhun 1918 asti, jolloin bolševikit valloittivat Astrahanin. Noin 1 500 kalmukkia pakeni muualle Eurooppaan ja monet saivat surmansa verilöylyissä tai palvellessaan armeijassa kasakoiden kanssa. Vuonna 1897 kalmukkeja oli 190 600, mutta vuoteen 1928 mennessä heidän määränsä oli pudonnut 133 500:aan. He asuivat edelleen pääasiassa maaseudulla, ja kaupunkiväestö muodosti vain 1,3 % kaikista kalmukeista. Vuonna 1920 perustettiin Kalmukkien autonominen alue. Sen hallinnollinen keskus oli vuoteen 1927 saakka viereisen Astrahanin alueen pääkaupunki Astrahan, josta se siirrettiin Elistaan. Vuonna 1935 alueesta tuli Kalmukian autonominen sosialistinen neuvostotasavalta. Neuvostokauden alussa kalmukkien määrä pysyi suhteellisen tasaisena, mutta heidän osuutensa koko väestöstä laski 75,6 %:sta vuonna 1926 vain 48,6 %:iin vuonna 1939. 1930-luvulla alkoi myös buddhalaisten luostarien vaino, joiden lisäksi vainottiin myös esimerkiksi paikallisia kommunisteja.